
1. Įžanga 



Baigėte mokyklą ar universitetą, nebematote augimo perspektyvų dabartiniame dar- 
be, o gal įmonėje vykstantys pokyčiai paskatino jus pasinerti į darbo paieškos verpetą? Tuo- 
met ši knyga jums tikrai bus naudinga:jei darbo paieška - pirmoji jūsų gyvenime, sužinosite 
daug dalykų, kurie jums pravers rengiant gyvenimo aprašymą ir motyvacinį laišką bei ruo- 
šiantis pokalbiui dėl darbo. Na, o jei jau turite patirties šioje srityje, taip pat rasite naudingos 
informacijos arba bent jau galėsite sau pasakyti, kad viską atliekate gerai ir tik laiko klausi- 
mas, kada gausite norimą darbą. 

Ar išmanote organizacijos ir verslo tikslus bei procesus? Ar žinote, kokių 
darbuotojų ieško darbdavys? 

Jei suprasite organizacijos ar verslo tikslus bei procesus ir suvoksite, ko reikia darbda- 
viui, jums bus lengviau prisistatyti ir gauti norimą darbą. Pastaraisiais dešimtmečiais verslo 
pasaulyje nuolat vyksta didžiuliai pokyčiai, tad įmonei reikia tinkamų specialistų, kurie pa- 
pildytų komandos darbą bei trykštų noru dirbti ir prisidėti prie padalinio ir įmonės rezulta- 
tų. Tinkamų darbuotojų paieška ir atranka tampa vis svarbesniu veiksniu sparčiai kintančios 
verslo aplinkos kontekste, nes geri darbuotojai gali suteikti įmonei konkurencinį pranašumą. 
Turėtumėte žinoti, kad„gero, tinkamo ar tobulo" darbuotojo sąvoka yra kur kas platesnė, nei 
darbo patirtis ir profesiniai įgūdžiai, pateikti gyvenimo aprašyme: renkantis darbuotoją vis 
dažniau atsižvelgiama į asmenines kandidato savybes, kurios padėtų jam sėkmingai įsilieti į 
konkretaus padalinio darbą, atitiktų organizacijos vertybes bei kultūrą. 

Ar gerai žinote savo poreikius ir lūkesčius, siejamus su darbu ir ar esate 
pasirengęs pasistengti, kad jį gautumėte? 

Ieškantieji darbo dažnai skundžiasi negalintys jo rasti ir padaro išvadą, kad darbą Lie- 
tuvoje galima gauti tik „per pažintį". Tuo tarpu darbdaviai ir personalo atrankos specialistai 
dažnai konstatuoja, kad kandidatai paprasčiausiai nesugeba tinkamai prisistatyti, kad būtų 
pakviesti į pokalbį, o atvykę į pokalbį stokoja motyvacijos gauti norimą darbą. Jei nežinote, 
kokio darbo norėtumėte, negalite įvertinti, ar turite reikiamų profesinių gebėjimų bei asme- 
ninių savybių. O jei nežinote, ką norite ir ką mokate dirbti, sunku tikėtis, kad jūsų entuziaz- 
mas rasti darbą liesis per kraštus, kad parengsite gerą darbo aprašymą ir motyvacinį laišką, 
ir vargu ar jūsų akyse žibės ta paslaptinga ugnelė, paperkanti darbdavį ar personalo atran- 
kos specialistą pokalbio dėl darbo metu. Taigi, nepakanka norėti rasti trokštamą darbą - rei- 
kia gerokai paplušėti ne tik rengiant reikiamus dokumentus, bet ir įvertinant savo nuostatas 
bei keičiant požiūrį. Prisiminkite: tie, kas neieško darbo, jo ir neras. 

Dalis jaunimo piktinasi, kad darbdaviai nenori priimti į darbą jaunų žmonių, nes pas- 
tarieji neturi darbo patirties. Darbdaviai ar personalo atrankos specialistai pastebi kitą šios 
problemos aspektą: neretai jaunimas pervertina savo žinias ir gebėjimus, iš darbdavio ti- 



kėdamiesi didelio atlyginimo ir nemenkų pareigų, tad paprasčiausiai atsisako siūlomo pa- 
prastesnio darbo už mažesnį atlyginimą. Vertėtų žinoti, kad mūsų dienomis dažnas darbda- 
vys yra linkęs priimti jauną darbuotoją, turintį minimalios patirties ir jį mokyti, nes jaunimas 
greičiau prisitaiko prie vykstančių pokyčių. Taip jaunam žmogui suteikiama galimybė mo- 
kytis ir augti, vystyti savo profesinę kompetenciją. Tiesa, pradžioje siūlomas atlyginimas gali 
būti gerokai mažesnis už svajotąjį, tačiau sumanus jaunimas supranta, kad gautos pamokos 
ir patirtis ne visuomet matuojamos pinigais. Jaunuoliai, nenorintys vargintis dėl mažo atly- 
ginimo ir prastoko darbelio, bet bandantys pagauti auksinę žuvelę, kuri išpildytų visus jų no- 
rus, gali, kaip toje pasakoje, likti prie suskilusios geldos... 

Jei jau žinote, kokio darbo norite, ar dar tik bandote susivokti darbo paieškos labirintuo- 
se, pasirenkite ne tik skaityti ir mokytis, bet ir keistis. Tai padėsjums nebijoti ir nesistengti iš- 
vengti darbe ar asmeniniame gyvenime vykstančių pokyčių, bet priimti juos kaip iššūkius, 
suteikiančius naudos profesiniam augimui bei asmeninei brandai. 



2. ASMENINIO 
NUSITEIKIMO SVARBA 
IEŠKANT DARBO 

Kaip manote, kiek darbo paieškai svarbus jūsų asmeninis nusiteikimas? 

Klystate, jeigu manote, kad asmeninis nusiteikimas ir darbo paieška nėra susiję. Tyrimais 
įrodyta, kad pozityvus mąstymas ir teigiamos nuostatos gerokai padidina jūsų galimybes įsi- 
darbinti ir gauti geidžiamą darbą. Taip yra todėl, kad pozityviai mąstantis žmogus - lankstes- 
nis ir atviresnis pokyčiams, o tai gerokai palengvina darbo paieškas: jis tiki, kad ras tinkamą 
darbą ir sutelkia visas pastangas darbo paieškoms. Laikinos nesėkmės ne tik nesumažina to- 
kio asmens tikėjimo sėkme ir ryžto, bet paskatina dar atkakliau siekti norimo darbo. Pozity- 
vios nuostatos labai padeda rašant motyvacinį laišką, skambinant pažįstamiems žmonėms 
ar potencialiam darbdaviui dėl darbo ir ypač pokalbio dėl darbo metu. Ir priešingai - negaty- 
vus mąstymas bei neigiamos nuostatos trukdo puoselėti ir taip jau gležnus pasitikėjimo sa- 
vimi ir tikėjimo sėkminga darbo paieška daigelius. Kiekviena mažiausia nesėkmė tampa ne- 
įveikiama kliūtimi, žmogus puola į neviltį, galų gale po ilgų ir nesėkmingų paieškų praranda 
bet kokią viltį rasti darbą. 

Neigiamos emocijos daugelį iš mūsų gali užvaldyti ir dėl prarasto darbo. Tyrimais įrody- 
ta, kad baimė ir stresas prarasti darbą prilygsta stresui dėl artimųjų netekties. Jei taip atsiti- 
ko, visai suprantama, kad kurį laikąjums bus sunku, jaudinsitės ir bijosite, kad nerasite darbo 
arba kad jį radus jus vėl ištiks panaši nesėkmė. Tačiau turite kuo greičiau susiimti, atsikratyti 
besiformuojančių neigiamų emocijų ir nuostatų bei imtis darbo paieškos. Žinokite, kad bai- 
mė ir stresas ieškant darbo - labai prasti pagalbininkai. Gali būti, kad jums bus sunku vienam 
susitvarkyti su savo baimėmis bei jausmais, todėl nepamirškite, kad jums gali praversti kitų 
žmonių pagalba. Supratimo, pagalbos ir naudingų patarimų galite sulaukti iš jums pažįsta- 
mų žmonių, kurie neteko ar buvo netekę darbo. 

Patarimas: ieškodami darbo stenkitės bendrauti 

su pozityviai mąstančiais žmonėmis, venkite niurzglių, 

nuobodų ir nuolat nelaimingų žmonių. 

Pozityvaus žmogaus sėkmingos karjeros istorija ir jo darbo paieškos patirtis jums bus la- 
bai geras pavyzdys, nes akivaizdžiai pamatysite, kokį kelią jis turėjo nueiti ir kiek pastangų 
įdėti, kad gautų norimą darbą. Vargu ar rasite ko pasimokyti iš negatyviai mąstančio žmo- 
gaus - nebent to, kad nenorėtumėte būti jo vietoje. 



O 



Prisiminkite, kad darbdavys ieško darbuotojo, kuris ne tik puikiai atliktų atitinkamą dar- 
bą, bet ir sugebėtų lengvai, nekeldamas papildomų rūpesčių, pritapti kolektyve. O dar tiks- 
liau: darbdavys ieško darbuotojo, kurio asmeninės savybės padėtų jam įsilieti į konkretaus 
padalinio ar bendrą įmonės vertybių sistemą, atskleistų jo entuziazmą ir aistrą dirbti, moky- 
tis bei dalintis savo žiniomis, bendrauti, ir taip prisidėti prie įmonės sėkmės. 

Taigi, jeigu jūs mąstote pozityviai, stenkitės tai tinkamai išnaudoti ir stiprinkite savo tei- 
giamas nuostatas. O jei, deja, priklausote kitai asmenų grupei, žinokite, kad tikrai verta pasi- 
stengti, keičiant savo nuostatas ir asmeninį nusiteikimą. 

3. DARBO PAIEŠKOS 
BŪDAI 

Naujų darbuotojų paieška ir atranka - pirmas svarbus žingsnis organizacijos sėkmės link. 
Kad organizacija nuolat vystytųsi, būtina tam tikra darbuotojų kaita. Kartu su naujais, talen- 
tingais žmonėmis atkeliauja šviežios idėjos ir žinios, organizacija atsinaujina kokybiškai ir yra 
skatinama naujiems kūrybiniams ieškojimams, todėl svarbu labai rūpestingai rinktis naujus 
darbuotojus. 

Ką reikėtų žinoti apie darbo paieškos būdus? 

Egzistuoja nemažai darbo paieškos būdų. Organizacija, ieškodama naujo darbuotojo, 
informaciją apie laisvą darbo vietą dažniausiai skelbia įvairiais kanalais, norėdama pritrauk- 
ti kuo daugiau potencialių kandidatų, todėl ieškant pageidaujamo darbo nereikėtų apsiri- 
boti vienu metodu. Kuo daugiau įvairių būdų išbandysite, tuo didesnė tikimybė, kad gausite 
trokštamą darbą. Taigi, trumpai aptarsime populiariausius darbo paieškos metodus. 

Bet prieš tai jums reikės atlikti paprastą užduotį. 

Užduotis. Kadangi šiuo metu jūs esate darbo paieškos kelyje (nesvarbu, ar tai bus pir- 
masis darbas jūsų gyvenime, ar ieškote iššūkių ir todėl nusprendėte keisti darbą, ar darbo 
paieškas įtakojo kitos, tik jums vienam žinomos aplinkybės), nuoširdžiai atsakykite į kele- 
tą klausimų: 

Kokio darbo aš noriu arba ką aš norėčiau veikti? 

Kokių profesinių ir asmeninių kompetencijų tokiam darbui reikėtų ir ar aš jas turiu? 

Kokias kitas kompetencijas turiu, kokiais kitais talentais, gebėjimais ir įgūdžiais esu apdo- 
vanotas, jei neturiu profesinių ar asmeninių kompetencijų, reikalingų mano svajonių darbui? 

Atsakę į šiuos paprastus, bet darbo paieškos procese labai svarbius klausimus, jūs galė- 
site nustatyti vieną ar keletą sričių, kuriose ir ieškosite norimo darbo. 



3.1. Darbo paieška internetinėje erdvėje 



Internetas gerokai padidina jūsų galimybes rinkti ir siųsti informaciją, nes šiuolaikinių 
technologijų pasaulyje daugelis organizacijų darbuotojų ieško internetinėje erdvėje. Inter- 
netas neabejotinai suteikia didelių darbo paieškos galimybių, bet tuo pačiu reikalauja tam 
tikrų žinių ir įgūdžių, mokėjimo naudotis kompiuterinėmis priemonėmis. Interneto dėka 
jūs ne tik galėsite sužinoti apie laisvas darbo vietas bei susipažinti su skelbiamais ieškomo 
darbo reikalavimais, bet ir pateikti savo gyvenimo aprašymą potencialiam darbdaviui arba, 
jei šiuo metu nerandate jus dominančio darbo pasiūlymo - užsiregistruoti darbo paieškos 
sistemoje. 

Vis daugiau atrankos specialistų, prieš susitikdami su darbo ieškančiu asmeniu, ieško in- 
formacijos apie jį paieškos sistemoje Google. Gerai parengtas bei internete ar socialiniame 
tinklapyje paskelbtas jūsų gyvenimo aprašymas ar profilis, jūsų pasisakymai spaudoje ar kita 
internetinėje erdvėje užfiksuota informacija padeda susidaryti geresnę nuomonę apie jus 
prieš susitikimą. |domumo dėlei pabandykite įvesti savo pavardę paieškos sistemoje Goo- 
gle, kad pamatytumėte, kokią informaciją gali gauti jumis besidomintis atrankos specialistas. 

Darbo skelbimų ar organizacijų interneto svetainės ir gyvenimo aprašymų bankai vei- 
kia skirtingai, tad norėdami gauti arba patalpinti informaciją apie save, kaip potencialų kan- 
didatą, turite išsiaiškinti taisykles ir jų laikytis. Priešingu atveju jūsų dokumentai gali nepa- 
siekti personalo atrankos specialisto ir jūs neteksite rimtos galimybės pateikti informaciją 
apie save. 

3.1 .1 . Organizacijų interneto svetainės 

Dauguma organizacijų informaciją apie laisvas darbo 
vietas skelbia savo interneto svetainėje, nes šis darbuotojų 
paieškos būdas organizacijai yra pigiausias ir lengviausiai 
valdomas. 

Kaip surasti potencialius darbdavius? 

Atlikite internete tiesioginę paiešką, nurodydami tam tikrą raktažodį, susijusį su jūsų pa- 
geidaujama darbo sritimi. Ne visi gauti rezultatai jums bus naudingi, tačiau kai kurie jų pa- 
rodys, kokios organizacijos veikia ar ieško darbuotojų jus dominančioje srityje. Taigi, atlikę 
tiesioginę paiešką, jūs netrukus turėsite nuorodas į potencialių darbdavių svetaines. Apsilan- 
kykite jose ir išsiaiškinkite, kokia informacija apie laisvas darbo vietas yra skelbiama ir kaip 
tai atitinka jūsų lūkesčius. Radę jus dominantį darbo skelbimą, atidžiai išnagrinėkite skelbi- 
mo turinį, reikalavimus ir kitą su darbu bei reikiamais dokumentais susijusią informaciją, ati- 
tinkamai pakoreguokite savo gyvenimo aprašymą bei motyvacinį laišką ir siųskite nurody- 



tu adresu. Net jei šiuo metu neradote jums tinkamo darbo skelbimo, nepraleiskite progos 
nurodytu adresu nusiųsti savo gyvenimo aprašymą kartu su motyvaciniu laišku, nurodyda- 
mi, koks darbas ir kodėl jus domintų šioje organizacijoje - galbūt ateityje atsiras jūsų trokš- 
tama darbo vieta. Tikėtina, kad taip būsite įtrauktas į kandidatų duomenų bazę, ir pasikeitus 
situacijai, su jumis susisieks organizacijos personalo paieškos specialistas arba kitas asmuo. 

Rekomenduojame neapsiriboti jus dominančios organizacijos skiltimi „Karjera". Skirkite 
laiko ir panaršykite po organizacijos svetainę, kad susidarytumėte aiškesnį vaizdą apie šią or- 
ganizaciją. Toks darbas tikrai nenueis veltui: jūs dar labiau įsitikinsite savo pasirinkimo teisin- 
gumu arba atsisakysite sumanymo tapti konkrečios organizacijos dalimi. 

3.1.2. Interneto darbo skelbimų portalai 

Darbo paieškos dažniausiai prasideda nuo apsilankymo darbo skelbimų portale interne- 
te. Čia galite susidaryti pakankamai aiškų vaizdą, kokių darbuotojų ieško darbdaviai, užsire- 
gistruoti ir palikti duomenų bazėje savo gyvenimo aprašymą. Tokie portalai veikia skirtingai, 
tačiau paprastai jus dominančio darbo skelbimo paiešką galite suformuoti pagal pasirink- 
tas darbo sritis, pareigybes, miestus ir pan. Rekomenduojame išanalizuoti portale patalpin- 
tus darbo skelbimus, atkreipiant dėmesį į darbo aprašymą bei kandidatui keliamus reikala- 
vimus. Žinojimas, kokių darbuotojų šiuo metu ieško darbdaviai bei kokius reikalavimus jie 
turi atitikti, padės jums geriau parengti savo gyvenimo aprašymą, motyvacinį laišką bei ras- 
ti tinkamesnes formuluotes, kuriant savo profilius ir pildant anketas darbo skelbimų porta- 
le. Paprastai už naudojimąsi interneto darbo skelbimų portalo paslaugomis (darbo skelbimų 
talpinimas, reikiamų gyvenimo aprašymų paieška portalo duomenų banke bei darbuotojo 
atranka) moka darbdaviai, o ieškančiajam darbo paslaugos teikiamos nemokamai. Verta ži- 
noti, kad darbdaviai, ypač verslo įmonės, mielai naudojasi darbo skelbimų portalų paslaugo- 
mis dėl patogumo bei palyginus nedidelės kainos. Tad jums tikrai verta pasistengti, atsiren- 
kant jus dominančius darbo skelbimus ar talpinant informaciją apie save portalo duomenų 
banke. Pildydami savo profilį, atidžiai perskaitykite instrukcijas bei nurodymus kiekviename 
lange ir nepatingėkite pasidomėti informacija, parašyta mažu šriftu. Jei tik įmanoma, pasi- 
stenkite pateikti daugiau vertingos informacijos apie save, negu esate prašomas. Aprašyda- 
mi savo darbo patirtį prisiminkite, kad kuriate internetinį savo gyvenimo aprašymą, kur svar- 
biau atskleisti jūsų gebėjimus, patirtį ir kitus privalumus, negu chronologine tvarka surašyti 
darbo istorija. Pamirškite kuklumą ir paminėkite svarbiausius savo pasiekimus, laimėjimus, 
atsakomybę, dalyvavimą visuomeninėje veikloje ar kitą informaciją, kuri neleistų atrankos 
specialistui suabejoti jūsų tinkamumu ieškomai pareigybei. Baigę rašyti būtinai patikrinkite 
rašybos klaidas, ypač, jei pageidaujamas darbas yra susijęs su informacijos pateikimu. 



3.1 .3. Socialiniai tinklapiai 



Jei jums rūpi karjera, skirkite laiko ir kuo išsamiau užpildykite savo profilį pasirinktame 
socialiniame tinklapyje, pvz., Linkedln. Nustebsite, kiek pažįstamų ir įdomių žmonių profi- 
lių ten rasite. Pakvieskite juos prisijungti prie jūsų draugų rato, prisijunkite prie jums įdomių 
grupių, inicijuokite diskusijas ir pasistenkite aktyviai dalyvauti kitų asmenų ar grupių disku- 
sijose. Nereikia nei sakyti, kad aktyvus ir profesionalus jūsų dalyvavimas tinklapio gyvenime 
neliks nepastebėtas. Taip jūsų draugai ir pažįstami sužinos apiejus, kaip apie potencialų kan- 
didatą ieškomai pareigybei. Jei tik nepatingėsite pasidomėti, jūs taip pat gausite įdomios ir 
naudingos informacijos apie jų darbą bei karjeros pokyčius, o tai vieną dieną gali jums pra- 
versti. Nepamirškite pasveikinti savo draugo ar pažįstamo su karjeros pokyčiais ir nuoširdžiai 
pasidžiaukite jo profesine sėkme. 

Kita vertus, neretai organizacijos socialiniame tinklapyje skelbia informaciją apie dar- 
buotojų paiešką, taip dar praplėsdamos galimų potencialių kandidatų paiešką, o jums tai - 
dar viena puiki galimybė išbandyti savo laimę ir gauti trokštamą darbą. 

3.2. Spauda 

Net ir šiais laikais ne visos organizacijos reklamuojasi internete ir ne visos turi interne- 
to svetaines. Organizacijos, kurių daugumą klientų ir darbuotojų sudaro vietinė bendruo- 
menė, darbuotojų paieškoms tebenaudoja vietinę spaudą. Peržiūrėkite darbo skelbimus, at- 
kreipdami dėmesį į darbus, kuriems turite reikiamos ar panašios profesinės kompetencijos 
savo profesiniame lygmenyje, o taip pat aukštesniame ir žemesniame lygmenyse. Be to, ti- 
kėdamasi būti pastebėta, nereta organizacija nepraleidžia progos patalpinti darbo skelbimo 
ir profesinėje ar verslo spaudoje. Jei randate jus dominantį skelbimą - išnaudokite progą, 
pakoreguokite dokumentus pagal skelbime pateiktą informaciją ir nusiųskite juos nurody- 
tu adresu. 

Ieškodami informacijos apie galimą darbą, neapsiribokite tik darbo skelbimais: peržiū- 
rėkite reklamos skelbimus bei perskaitykite straipsnius apiejus dominančią veiklos sritį. Nu- 
stebsite, kiek informacijos tokiu būdu galėsite rasti apie organizacijas, veikiančias jus domi- 
nančioje srityje, apie jų pasiekimus ar kaip tik priešingai - problemas, su kuriomis jos šiuo 
metu susiduria. Pasinaudokite proga ir nusiųskite savo gyvenimo aprašymą su motyvaciniu 
laišku, prieš tai juos pakoregavęs pagal turimą informaciją apie organizaciją. 

Dažnai pasiteisina senų laikraščių darbo skelbimų peržiūra: peržiūrėkite iki vienerių 
metų senumo spaudą ir radęs jus dominantį darbo skelbimą, parašykite šiai organizacijai, 
nenurodydami skelbimo datos. Organizacijose vyksta nemažai pokyčių, tad gali būti, kad 
tokio ar panašaus profilio darbuotojo organizacijai netrukus vėl prireiks arba tinkamas dar- 
buotojas iki šiol taip ir nebuvo surastas. Ieškodami darbo skelbimų, nepamirškite peržvelg- 
ti ir kitos naudingos informacijos apie galimus potencialius darbdavius. Jūsų gyvenimo ap- 
rašymas su atitinkamu motyvaciniu laišku organizacijai, nerandančiai reikiamo darbuotojo, 
gali būti tikras išsigelbėjimas. 



3.3. Asmeniniai ir profesiniai ryšiai 



Asmeniniai ir profesiniai ryšiai gali atlikti labai svarbų vaidmenį jūsų profesinėje karje- 
roje. Jei palaikote gerus santykius su artimais draugais ir pažįstamais, tikėtina, kad jie ne 
tik suteiks jums reikiamos informacijos apie laisvas darbo vietas, bet ir parekomenduos jus 
savo vadovams ar personalo specialistams. Kad tai įgyvendinti būtų lengviau, pasidalinkite 
su savo draugais bei pažįstamais mintimis ir svajonėmis apie ieškomą darbą bei paprašyki- 
te jų pagalbos. Personalo specialistai ieško darbuotojų, kurių vertybės atitiktų įmonės ver- 
tybes, tad patikimo asmens rekomendacija gali labai padidinti jūsų šansus būti pakviestam 
į pokalbį. 

Jei tik galite, dalyvaukite savo profesinės srities organizacijos veikloje. Taip ne tik įgysi- 
te daugiau žinių, bet ir turėsite galimybę būti pastebėtas savo srities kolegų bei vieną dieną 
sulaukti viliojančio darbo pasiūlymo. Be to, įmonės dažnai skelbia informaciją apie ieškomus 
darbuotojus atitinkamos srities specialistų profesinėse organizacijose, o tai padidina jūsų 
galimybes laiku gauti informaciją apie laisvas darbo vietas. 

3.4. Atrankos ir įdarbinimo organizacijos 

Tai Lietuvos darbo birža su teritoriniais skyriais, privačios 
įdarbinimo agentūros, darbuotojų nuomos ir kitos organizacijos. 

Lietuvos darbo birža 

Šioje įstaigoje dirba valstybės tarnautojai, kurių užduotis - padėti jums rasti darbą. Kai 
kurie darbdaviai noriai naudojasi darbo biržos paslaugomis ir nemokamai talpina darbo 
skelbimus. Anksčiau čia buvo galima rasti pasiūlymų tik įvairių profesijų darbininkams ir ma- 
žai apmokamų darbų skelbimų. Tačiau pastaruoju metu situacija pamažu keičiasi ir darbo 
biržose galima rasti ir gerai apmokamą darbą. Jei esate įgudęs interneto vartotojas, visą in- 
formaciją apie ieškomą darbą galėsite rasti darbo biržos interneto svetainėje, tad beliks pa- 
koreguotą gyvenimo aprašymą kartu su motyvaciniu laišku išsiųsti darbdaviui. Darbo bir- 
žos svetainėje jūs taip pat galėsite užsiregistruoti kaip darbo ieškantis asmuo, nurodęs vieną 
ar keletą dominančio darbo sričių. Darbuotojo ieškantis darbdavys per darbo biržos siste- 
mos paiešką suras jūsų gyvenimo aprašymą ir jei jūsų kandidatūra pasirodys tinkama - su- 
sisieks su jumis. 

Nenusiminkite, jeigu nesate įgudęs interneto vartotojas - jums pagelbės darbo biržos 
specialistai. Visais atvejais tik nuo jūsų priklauso, kiek informacijos sugebėsite įžvelgti dar- 
bo skelbime, susirinkti per kitas informacines priemones, kad įvertintumėte savo atitiki- 
mą ieškomos pareigybės reikalavimams bei pasirengti galimam susitikimui su potencialiu 
darbdaviu. 



Darbuotojų nuomos paslaugas teikiančios įmonės 

Tai įmonės, ieškančios darbuotojų tam tikram sutartam laikotarpiui arba laikinam darbui 
savo klientų organizacijose. Organizacijai nereikia rūpintis, kad reikiamu metu turėtų reikia- 
mos profesinės kompetencijos darbuotojų. Šiuo atveju darbdavys yra pati darbuotojų nuo- 
mos paslaugas teikianti įmonė. Ji rūpinasi reikiamų darbuotojų paieška, atranka, dažnai - ir 
jų mokymu. Tad visas bendravimas iki įdarbinimo vyksta su darbuotojų nuomos paslaugas 
teikiančia organizacija. Net jei konkrečiu metu įmonė neieško jums artimo profilio darbuo- 
tojų, nepraleiskite progos ir nusiųskite savo gyvenimo aprašymą su motyvaciniu laišku. To- 
kias paslaugas teikiančios įmonės operatyviai reaguoja į savo klientų poreikius, tad gali jus 
susirasti greičiau, nei jūs manote. 

3.5. Aukštųjų mokyklų karjeros centrai 

Jei mokotės aukštojoje mokykloje, apsilankykite mokyklos karjeros centre. Susipažinki- 
te su centro darbuotojais, pasistenkite užmegzti ir nuolat palaikyti su jais kontaktus, įsiklau- 
sykite į specialistų patarimus, prireikus - pasiūlykite savo pagalbą. Studijų karjeros centro 
darbuotojai jums gali tapti pirmojo darbdavio pavyzdžiu, tad bendraudami su jais mokyki- 
tės tinkamai elgtis su savo būsimu darbdaviu, aktyviai dalyvaukite jų organizuojamuose ren- 
giniuose bei kitoje veikloje - tai vėliau jums gali labai praversti. Prisiminkite, kad atliekant 
praktiką įmonėje jūs ne tik išmoksite kažko naujo ir įgysite praktinio darbo patirties - prakti- 
ka jums gali atverti duris į darbo pasaulį. Ar taip įvyks, labiausiai priklauso nuo jūsų. Tad pa- 
sistenkite, kad pasibaigus praktikai įmonės personalo specialistai jus įsidėmėtų ir progai pa- 
sitaikius pasiūlytų darbą. Ką turėtumėte padaryti, kad tai įvyktų? Pasistenkite kaip galima 
geriau atlikti jums pavestą darbą, domėkitės įmonės gyvenimu bei kolegų darbu, prireikus 
pasiūlykite jiems savo pagalbą, viršykite jų lūkesčius, būkite mandagus, paslaugus, iniciaty- 
vus ir draugiškas, dirbkite atsakingai ir su užsidegimu. Jei jums patinka įmonė ir norėtumėte 
joje dirbti, tikrai nestokosite išradingumo ir sugalvosite, kaip geriau atskleisti savo sugebėji- 
mus. Nepamirškite savo praktikos vadovui ir personalo specialistui pasakyti, kad jūs vertina- 
te galimybę atlikti praktiką šioje įmonėje ir norėtumėte čia dirbti. 



4. GYVENIMO APRAŠYMO 
RENGIMAS 

4.1. Bendrieji principai 

Jūsų gyvenimo aprašymas arba CV dažniausiai yra pirmasis jūsų netiesioginis kontaktas 
su galbūt būsimu darbdaviu. Tinkamai parengtas gyvenimo aprašymas atveria jums duris - 
padeda sulaukti pakvietimų į pokalbius bei siekti tikslų dar ilgą laiką po šių pokalbių. Todėl 
rengdami savo gyvenimo aprašymą, atsiminkite, kad šis dokumentas sudarys pirmąjį įspū- 
dį apie jus. Jeigu tas įspūdis bus netinkamas, jūsų nepakvies į pokalbį dėl darbo ir galbūt tik 
dėl to prarasite galimybę gauti darbą. Ne vienas personalo atrankų specialistas patvirtins, 
kad dažnai ieškantis darbo asmuo jo neranda tik dėl to, kad nemoka prisistatyti darbdaviui. 

Žinokite, kad paskelbus informaciją apie laisvą darbo vietą, dažniausiai gaunama nuo 
keliasdešimties iki kelių šimtų gyvenimo aprašymų, todėl gali būti, kad jūsų gyvenimo ap- 
rašymo perskaitymui bus skiriama mažiau nei viena minutė. Be to, paprastai pirmasis jūsų 
gyvenimo aprašymą skaito personalo atrankos specialistas, kuris iš didžiulės krūvos gautų 
dokumentų turi atrinkti, labiausiai atitinkančius paskelbtus reikalavimus - šie gyvenimo ap- 
rašymai ir bus pateikti vadovui. Vadovas paprastai neturi daug laiko įsigilinti į kiekvieną gy- 
venimo aprašymą, tad peržvelgdamas juos stengiasi įvertinti, kiek juose pateikta informaci- 
ja atitinka reikalavimus. 

1 . Gyvenimo aprašymas - Jūsų vizitinė kortelė 

Jūsų gyvenimo aprašymas turi būti tvarkingas, parašytas taisyklinga kalba: be gramati- 
nių, rašybos, kalbos kultūros ir panašių klaidų. Atkreipkite dėmesį ir į savo gyvenimo apra- 
šymo formatą - juo demonstruojate darbdaviui savo gebėjimą naudotis teksto redagavimo 
programomis. Jei siųsite savo gyvenimo aprašymą el. paštu, pridėkite jį prisegtuke, venkite 
talpinti informaciją pačioje el. pašto žinutėje, nes darbdaviui ar personalo atrankos specialis- 
tui sudarote nepatogumų dirbti su svarbiausiu jus pristatančiu dokumentu, be to, iškraipo- 
mas tekstas ir jūsų gyvenimo aprašymas atrodo netvarkingai. Gyvenimo aprašymo stilius tu- 
rėtų būti vienodas, venkite skirtingų dydžių ir spalvų šriftų. 

Jeigu ieškote darbo kūrybinėse srityse, pagalvokite apie originalų prisistatymą - tuomet 
atsisakykite šablonų ir taisyklių, pasistenkite išreikšti save ir išsiskirti iš kitų kandidatų. Tik ne- 
persistenkite -jūsų gyvenimo aprašymo pateikimas turi demonstruoti jūsų kūrybiškumą, ta- 
čiau nesudaryti keblumų darbdaviui ar atrankos specialistui. 



2. Informacija turi buti aktuali darbdaviui 

Savo gyvenimo aprašymą pritaikykite konkrečiam darbdaviui ir darbui, kurį norite gau- 
ti. Jei jau turite darbo patirties, nepatingėkite parengti skirtingus gyvenimo aprašymus kie- 
kvienam jus dominančiam darbui ar veiklos sričiai. Kiekviename gyvenimo aprašyme pa- 
brėžkite tuos gebėjimus, patirtį ir žinias, kurie reikalingi jūsų ieškomai pozicijai, tuo tarpu 
nesusijusiems arba mažiau svarbiems faktams skirkite mažiau dėmesio arba jų iš viso nemi- 
nėkite. Gerai padirbėjus, rezultatas jus maloniai nustebins, nes turėsite keletą skirtingų gy- 
venimo aprašymo profilių, kuriuos dar galėsite patikslinti, kai analizuosite naują jus domi- 
nantį darbo skelbimą. 

Ką daryti, jei dar nesukaupėte darbo patirties, kuria galėtumėte 
pasigirti? 

Aišku, jeigu vidurinėje mokykloje, aukštojoje mokykloje ar kitoje ugdymo įstaigoje mo- 
kėtės vidutiniškai ir apskritai mažai kuo domėjotės, vargu ar turėsite kuo nustebinti būsimą 
darbdavį, kai priėjo durų savo progos laukia vienas už kitą šaunesni kandidatai. Bet jei mo- 
kyklos suolą trynėte ne šiaip sau, iš neturėjimo ką veikti, gerai pagalvoję visuomet prisimin- 
site vertingos informacijos: puikiai atliktos praktikos, apdovanojimai ar pagyrimai už gerus 
mokymosi rezultatus, dalyvavimas konkursuose ar olimpiadose, sėkmingos stažuotės, sava- 
norystė, aktyvi veikla mokyklos parlamente ar studentų organizacijose. O gal ko nors išmo- 
kote savarankiškai? Pasistenkite visa tai tinkamai pateikti. 

Įsidėmėkite: darbdavys ar atrankos specialistas, skaitydamas jūsų gyvenimo aprašymą, 
jame ieškos pagrindimo, kaip jūs atitinkate skelbime išdėstytus reikalavimus. Todėl atidžiai 
skaitykite darbo skelbimą ir atitinkamai paruoškite gyvenimo aprašymą: naudokite darbo 
skelbime pateiktus terminus, formuluotes, informacijos eiliškumą ir pan. Kuo mažiau jūsų 
gyvenimo aprašyme bus akcentų, atitinkančių pageidaujamą darbą, tuo mažiau veiksmin- 
gas bus ir pats gyvenimo aprašymas. 

3. Darbdavys turi mažai laiko 

Viena iš tinkamo gyvenimo aprašymo paslapčių - informacija turi būti pateikta pakanka- 
mai išsamiai, bet glaustai! Rašykite trumpais, koncentruotais sakiniais, netuščiažodžiaukite. 
Rengdami gyvenimo aprašymą, stenkitės jį sutalpinti į du puslapius. Ilgesnis gyvenimo ap- 
rašymas priimtinas tik tuomet, jeigu turite išskirtinę profesinę patirtį arba atstovaujate spe- 
cifinę profesinę sritį. Net ir žinodami, kad darbdavys neturi daug laiko skaityti jūsų gyvenimo 
aprašymo, pasistenkite rasti aukso vidurį: gyvenimo aprašymas turi kuo geriau perteikti jūsų 
darbo patirtį ir profesinę kompetenciją. 

4. Gyvenimo aprašymą renkite pats 

Gyvenimo aprašymas - tai JŪSŲ profesinio gyvenimo ir kompetencijos aprašymas, to- 
dėl visuomet jį renkite pats. Žinoma, konsultuotis ar duoti perskaityti jį kitam asmeniui visa- 



da pravartu. Tačiau nepamirškite, kad pokalbyje dėl darbo dalyvauti ir darbą dirbti teks jums, 
todėl turite būti įsitikinęs dėl visos jūsų gyvenimo aprašyme pateiktos informacijos. 

5. Nuolat atnaujinkite savo gyvenimo aprašymą 

Jūsų gyvenimo aprašymas svarbus ne tik potencialiam darbdaviui, bet ir jums pačiam. 
Jau turėdamas darbą, retkarčiais peržiūrėkite savo gyvenimo aprašymą - pakoreguokite jį ir 
papildykite. Susiklosčius netikėtai gyvenimo situacijai ir prireikus vėl ieškoti darbo, sutaupy- 
site laiko. Kita vertus, įvairūs kursai, seminarai, kiti profesinės patirties kaupimo momentai il- 
gainiui gali užsimiršti, todėl verta juos nuolat fiksuoti. Savo karjeros kelio sekimas bei savia- 
nalizė taip pat padeda kurti jūsų profesinę vertę. 

4.2. Prisistatykite su Europass CV 

Manau, supratote - kad būtumėte pakviestas pokalbiui, jūsų gyvenimo aprašymas turi 
praeiti keletą „barjerų", todėl jis turi būti labai gerai parengtas. Vienos gyvenimo aprašymo 
formos nėra, tad darbo atrankos portaluose internete (pvz., CVOnline, CVVilnius, CV.lt ir pan.) 
galite išsirinkti ir atsiųsti jums labiausiai tinkančią gyvenimo aprašymo formą. 

Viena iš dažniausiai pastaruoju metu naudojamų - Europass CV forma, kurios pavyzdžiu 
tolimesnėse šio leidinio dalyse bus iliustruojamas gyvenimo aprašymo parengimas. 

Europass CV forma - tai europinė gyvenimo aprašymo forma, kurioje glaustai ir kon- 
krečiai pateikiamas profesinės karjeros kelias. Nuo kitų gyvenimo aprašymo formų Europass 
CV skiriasi tuo, kad joje, be asmeninės informacijos bei darbo patirties apibūdinimo, patei- 
kiamas ir išsamus asmeninių gebėjimų bei kompetencijų (socialinių, organizacinių, techni- 
nių bei kitų) sąrašas. Taigi, Europass CV forma pristato ne tik kur mokėtės ir dirbote, bet ir ką 
sugebate. 

Visose Europos šalyse atpažįstamas vieningas dokumento standartas palengvina gyve- 
nimo aprašymų palyginimą, padeda vienodai įvertinti kandidatų gebėjimus ir tokiu būdu iš- 
ryškina Jūsų pranašumus. Be to, Europass CV forma oficialiai patvirtinta 28-iomis Europos 
kalbomis - taigi, jeigu ieškosite darbo kitoje šalyje, savo gyvenimo aprašymą galėsite rengti 
remdamiesi jau paruoštu šablonu ta kalba, kurios jums reikia. 

Kaip susikurti savo Europass CV? 

Europass CV galima užpildyti internete per Europass CV pildymo sistemą. Ši sistema ne 
tik patogi, bet ir funkcionali: 

galima pildyti bet kuria iš 28-ių kalbų; 
pateikiamos išsamios pildymo rekomendacijos; 
neužpildyti laukai automatiškai pašalinami; 

užpildytą dokumentą galima išsaugoti penkiais skirtingais formatais, įskaitant pdf. At- 
kreipkite dėmesį, jog savo Europass CV galite išsaugoti XML formatu. Šis formatas su- 



teikia galimybę atnaujinti savo Europass CV duomenis - prisijungę prie Europass CV pil- 
dymo sistemos, įkraukite savo Europass gyvenimo aprašymą XML formatu ir galėsite jį 
redaguoti. Šio formato dokumentą taip pat galite įkelti į kitas elektronines gyvenimo ap- 
rašymų duomenų bazes (pvz., tuomet, kai kompanija, ieškanti darbuotojo, turi savo gy- 
venimo aprašymų duomenų bazę. Informacija apie galimybę įkelti jau turimą savo CV 
paprastai suteikiama prisijungus prie tokių sistemų). 

Europass CV šabloną taip pat galima atsisiųsti į savo kompiuterį ir pildyti įprastu būdu, 
naudojant teksto redagavimo programą. 

Daugiau informacijos ir elektroninės pildymo 
sistemos nuorodas bei šablonus rasite: 

http://www.smpf.lt/europass/. 

4.3. Ką rašyti į savo gyvenimo aprašymą? 

ASMENINĖ INFORMACIJA 
Kontaktai 

Adresas, telefonas, el. pašto adresas 

Nurodykite savo vardą, pavardę bei asmeninius kontaktus: adresą, telefoną, el. pašto 
adresą ir pan. 

Jeigu turite keletą telefono numerių ar el. pašto adresų, pateikite tuos, kuriais jus galima 
greičiausiai pasiekti. Jeigu kreipiatės dėl darbo užsienyje, savo telefono numerį nurodykite 
su tarptautiniu šalies kodu. 

Nurodydami gyvenamosios vietos adresą, nepamirškite parašyti pašto kodo. Jeigu jūsų 
nuolatinis adresas ir adresas, kuriuo rengdami gyvenimo aprašymą gyvenate, skiriasi, nuro- 
dykite abu, pažymėdami datas, kada kuriuo adresu būsite pasiekiamas. 

Atkreipkite dėmesį į savo el. pašto adresą - jis taip pat turi atspindėti jūsų profesiona- 
lumą. Jūsų el. pašto adresas gali daug pasakyti personalo paieškos specialistui apie jus, tad 
turėtumėte žinoti, kad netinkamas el. pašto adresas kartais gali būti rimta priežastis, dėl ku- 
rios nebuvote pakviestas pokalbiui. Ieškodami darbo nenaudokite el. pašto adreso, kuriame 
naudojami įžeidžiantys, necenzūriniai žodžiai, pravardės, mažybinės vardo formos, žargo- 
nas, animacinių ar kino filmų herojų vardai ir pan. Jei dirbate, jūsų paties saugumui nenau- 
dokite darbo el. pašto dėžutės naujo darbo paieškai. Ieškant darbo reikėtų pasirinkti ar su- 
sikurti el. pašto adresą, kurį sudaro jūsų vardas ir pavardė, pvz.: vpavardaitis@gmail.com/, 
vardė.pavardė@yahoo.com/ ir pan. 

Jeigu naudojate Skype programą, galite nurodyti Skype vardą. 



Socialiniai tinklai ir internetas 

Pagalvokite, ar pateikti asmeninių interneto svetainių ar socialinių tinklų paskyrų nuoro- 
das. Griežtai atribokite asmeninį gyvenimą ir profesinę veiklą - jeigu jūsų tinklapis, blogas ar 
paskyra socialiniame tinkle yra skirta neformaliam bendravimui, šių duomenų savo gyveni- 
mo aprašyme nepateikite. 

Jeigu jūsų paskyra socialiniuose tinkluose ar interneto svetainėse yra skirta profesinei 
veiklai bei dalykiniam bendravimui, tuomet galbūt verta tokias nuorodas pateikti ir gyveni- 
mo aprašyme. Pavyzdžiui, jeigu rašote blogą profesine tema ir manote, kad jis puikiai prista- 
tys jūsų profesinius pasiekimus, drąsiai pateikite šią nuorodą gyvenimo aprašyme. 

Nuotrauka 

Dažnai asmeniui, rengiančiam gyvenimo aprašymą kyla klausimas, ar pridėti savo nuo- 
trauką. Jeigu darbdavys tiesiogiai nereikalauja, nuotraukos galima nesiųsti. Tačiau verta ži- 
noti, kad tinkama nuotrauka gali tapti papildomu„pliusu", vertinant jūsų tinkamumą konkre- 
čiam darbui ar pareigoms. Kokybiška simpatiško, besišypsančio žmogaus nuotrauka visada 
maloniai nuteikia ir gali tapti privalumu, ypač jei darbui, kurio atlikimui ieškomas darbuoto- 
jas, svarbi kandidato išvaizda (pvz., klientų aptarnavimo padalinyje ar pan.). 

Kaip įvertinti nuotraukos tinkamumą? 

Nuotrauka turi atspindėti jus kaip profesionalų darbuotoją, todėl į gyvenimo aprašy- 
mą kelkite dalykišką, kokybišką portretą, kuriame esate tvarkingai apsirengęs ir susišukavęs. 
Venkite nuotraukų visu ūgiu. Nesiųskite nuotraukų, kuriose jūs esate neformalioje, laisvalai- 
kio aplinkoje, keista veido išraiška, netinkama apranga ir pan. Pasitaiko, kad personalo atran- 
kos specialistai gauna visiškai netinkamų kandidatų nuotraukų: pavyzdžiui, asmuo įsiam- 
žinęs pobūvyje, keistai blizgančiomis akimis, dėvi vakarinę, vos kūną dengiančią aprangą, 
rankoje laiko gėrimo taurę. Kiti sėdi automobilyje, išdidžiai žygiuoja aukštosios mados podi- 
umu ar stovi šalia motociklo, užsimaukšlinę akliną šalmą. Retai, bet pasitaiko, kad kandida- 
tai atsiunčia„grupinę" nuotrauką, kurioje jie įamžinti su savo draugais arba keturkojų augin- 
tinių apsuptyje. Nuotraukos, demonstruojančios kandidato aprangos ar kūno grožį bei tam 
tikrą gyvenimo būdą, parodo jo profesinės nuovokos stoką, trumpam pralinksmina atrankos 
specialistą ir padaro„meškos paslaugą" pačiam kandidatui. Kita vertus, jei pavyzdžiui, mylite 
gyvūnus ir ieškote darbo gyvūnų priežiūros ar panašioje srityje, jūsų nuotrauka su auginti- 
niu kaip tik gali padėti jums gauti trokštamą darbą. Tad prieš įkeliant nuotrauką, pagalvokite 
arba pasitarkite su kuo nors, kokį įspūdį jūsų nuotrauka gali padaryti darbdaviui arba perso- 
nalo atrankos specialistui. 

Kiti asmeniniai duomenys 

Kitus asmeninius duomenis - lytį, gimimo datą, tautybę, šeimyninę padėtį ir panašius - 
nurodyti nėra privaloma. Todėl gyvenimo aprašyme juos pateikite tik atidžiai įvertinę tokių 
duomenų reikalingumą. 

Jeigu kreipiatės dėl darbo užsienio šalyje, galite nurodyti savo pilietybę. 



DARBO PATIRTIS 



Darbo patirtį pateikite atsižvelgdami į tai, ką norite akcentuoti: 

Jeigu norite pabrėžti savo sėkmingą karjerą, nuosekliai išvardinkite darbovietes ir parei- 
gas nuo pirmosios iki paskutinės (dabartinės), pradėdami nuo pastarosios. 
Jeigu dirbote daug ir skirtingų darbų, galite pabandyti juos sugrupuoti pagal veiklos sri- 
tis ar pan. 

Darbo patirtį išdėstykite mėnesių tikslumu. Jei vienoje ar keliose darbovietėse dirbote 
ilgą laiką, galite nurodyti tik metus. 

Pateikdami savo darbo patirties aprašymą, nurodykite tikslų darbovietės pavadinimą ir 
tikslias pareigas. Nepamirškite trumpai išvardinti užduočių, kurias atlikote ir būtinai nurody- 
kite savo pasiekimus. Tai ypač aktualu tose srityse, kur darbo rezultatas gali būti tiksliai iš- 
matuojamas - apyvartos padidėjimo ar pelningumo procentai, išaugęs užsakymų skaičius 
ir pan. Jeigu jūsų veiklos srityje pasiekimai negali būti matuojami skaičiais, pabandykite pa- 
teikti kokybinį savo rezultatų įvertinimą. Jei dirbote vadovaujantį darbą, nurodykite, kokio 
dydžio komandai vadovavote. 

Stenkitės nepalikti tuščių laiko tarpų savo gyvenimo aprašyme. Jeigu tam tikrą laikotar- 
pį nedirbote, motyvaciniame laiške būtinai paaiškinkite, kaip panaudojote tą laiką savo pro- 
fesiniam tobulėjimui - mokėtės, užsiėmėt savanoriška veikla ar pan. 

Jeigu dar neturite darbo patirties, pateikite informaciją apie jūsų visuomeninę veiklą, da- 
lyvavimą studentų ar kito pobūdžio organizacijos veikloje ir išvardinkite savo gebėjimus, at- 
sakomybes bei pasiekimus, jei tai vertinga informacija apie jus ir vienaip ar kitaip siejasi su 
jūsų pageidaujamu darbu. 

IŠSILAVINIMAS 

Šioje dalyje parašykite, kokias profesinio mokymo ar aukštojo mokslo įstaigas esate bai- 
gęs, kokias kvalifikacijas ar/ir mokslo laipsnius įgijote. Tikrai nereikia nurodyti bendrojo lavi- 
nimo mokyklų, kuriose mokėtės, nebent esate labai jauno amžiaus ir nebaigėte kitos moky- 
mo įstaigos. 

Jeigu darbo vietai, į kurią pretenduojate, svarbūs jūsų akademiniai pasiekimai arba tu- 
rite dar mažai darbo patirties, šiai gyvenimo aprašymo daliai skirkite daugiau dėmesio. Nu- 
rodykite svarbiausias studijuotas disciplinas, diplominių, galbūt ir kursinių darbų temas, 
akademinius interesus, pasiekimus - ypač, jei pastarieji siejasi su įmonės veiklos sritimi ar 
trokštamu jūsų darbu. 

Šioje dalyje taip pat išvardinkite ir trumpalaikius kursus bei mokymus, kuriuose daly- 
vavote. Jeigu tokių įrašų sąrašas labai ilgas, paminėkite tik tuos, kurie galėtų būti svarbūs 
svarstant jūsų kandidatūrą į darbo vietą, dėl kurios kreipiatės. Jeigu atrankos būdu sąrašo 



sutrumpinti nepavyksta, kelkite juos į gyvenimo aprašymo pabaigą, į skyrių„PAPILDOMA IN- 
FORMACIJA" arba pateikite kaip gyvenimo aprašymo priedą. 

ASMENINIAI GEBĖJIMAI IR KOMPETENCIJA 

Šioje dalyje aprašykite tai, ką iš tiesų sugebate, t. y. atskleiskite savo įgūdžius ir kompe- 
tenciją. Jei pildysite Europass CV formą, pastebėsite, jog būtent šiai daliai skiriamas dides- 
nis dėmesys, nes kaip tik čia jūs galite pabrėžti savo įgūdžius, padedančius laimėti ar spręsti 
problemas bei akcentuoti profesinius privalumus. Asmeninių gebėjimų aprašymas reikalau- 
ja atidžios savianalizės, kurios negalima atlikti atmestinai - šiai gyvenimo aprašymo daliai 
skirkite daugiau laiko ir dėmesio. 

Tuo pačiu nepamirškite, kad gyvenimo aprašymas neturi būti perkrautas, todėl pernelyg 
neišsiplėskite. Nurodykite savo savybes ir gebėjimus, kurie gali būti naudingi darbui, į kurį 
pretenduojate. Atidžiai perskaitykite reikalavimus pozicijai, dėl kurios kreipiatės ir stenkitės 
gyvenimo aprašyme atskleisti tai, kas aktualu būtent jai. Rašykite taip, kad žmogus, skaitan- 
tis jūsų gyvenimo aprašymą, susidarytų išsamų vaizdą apie konkrečius jūsų profesinius ge- 
bėjimus, bei galėtų įvertinti, kaip tiksliai galite patenkinti įmonės poreikius. 

Toliau skaitydami šią dalį, prie asmeninių gebėjimų skilties rasite sąrašą, padėsiantį įver- 
tinti savo sugebėjimus. Pateikdami savo privalumus venkite standartinių formuluočių ir tuš- 
čių žodžių. Būkite įsitikinęs tuo, ką rašote, pasiruoškite argumentuoti, jeigu būsite paklaus- 
tas. Atminkite - jei būsite pakviestas į pokalbį, turėsite būti pasirengęs paaiškinti kiekvieną 
gyvenimo aprašymo detalę. 

Kalbos 

Nurodykite užsienio kalbas, kuriomis galite bendrauti. Europass CV suteikia galimybę 
įvertinti kalbinius įgūdžius, remiantis Bendraisiais Europos kalbų lygiais. Tai vieninga, viso- 
je Europoje pripažinta kalbų mokėjimo vertinimo sistema, paremta apibrėžtais kriterijais. Ši 
sistema leidžia objektyviai įvertinti ir palyginti įvairius užsienio kalbų įgūdžius - klausymą, 
skaitymą, kalbėjimą bei rašymą. 

Jeigu pastaruoju metu lankėte užsienio kalbų kursus, jūsų žinios turėtų atsispindėti kur- 
sų baigimo pažymėjime. Jeigu tokio įvertinimo neturite, galite savo užsienio kalbos mokė- 
jimo lygmenį įsivertinti savarankiškai, remdamiesi Bendrųjų Europos kalbų lygių skale. Šios 
skalės nuorodą rasite Europass CV formoje. Išsamiau apie Bendruosius Europos kalbų lygius 
bei žinių įvertinimo testų galite rasti Europos Tarybos interneto svetainėje http://www.co 
int/portfolio/. 

Atsispirkite pagundai „pagražinti" savo užsienio kalbos gebėjimus - juos labai paprasta 
patikrinti pokalbio metu, ir darbdaviai dažnai tą daro. Kita vertus, nebūkite ir pernelyg ku- 
klūs. Patirtis rodo, jog labai dažnai profesionalūs specialistai savo kalbų mokėjimo įgūdžius 
pristato kaip silpnesnius, nei tie, kurie kalbą moka kur kas prasčiau. 



Bendravimo gebėjimai 

Šioje skiltyje atskleiskite savo bendravimo ir darbo su žmonėmis gebėjimus. Būtų puiku, 
jeigu išvardintus įgūdžius pagrįsite, t. y. nurodysite, kada ir kaip juos įgijote ar ištobulinote. 

Prie socialinių gebėjimų gali būti priskiriamos tokios savybės: 

Gebėjimas prisitaikyti prie skirtingų žmonių ir kultūrų; 
Empatija - gebėjimas įsijausti į kito žmogaus emocijas; 
Gebėjimas suvokti kliento poreikius; 
Konfliktų valdymas; 

Gebėjimas dirbti komandoje ir bendradarbiauti; 

Gebėjimas daryti įtaką kitiems, gebėjimas įtikinti, įkvėpti, suburti žmones bendram 
darbui; 

Gebėjimas palaikyti kontaktus; 

Viešojo kalbėjimo ir darbo su auditorija įgūdžiai, gebėjimas mokyti kitus; 

Tiesioginio konsultavimo ir konsultavimo, naudojant įvairias ryšio priemones, įgūdžiai. 

Organizaciniai/vadovavimo gebėjimai 

Organizaciniai gebėjimai - tai mokėjimas planuoti, koordinuoti ir kontroliuoti darbus, 
atlikti sudėtingas užduotis, vadovauti žmonėms. Stenkitės pagrįsti šiuos gebėjimus darbo 
patirtimi ir pasiekimais. 

Organizaciniai gebėjimai gali būti tokie: 

Vadovavimo komandai patirtis ir pasiekimai (paminėkite komandos dydį); 
Iniciatyvumas ir lyderystė; 

Projektų valdymo gebėjimai (paminėkite projektų pobūdį, dydį, biudžetą ir pan.); 

Planavimo įgūdžiai; 

Savikontrolė stresinėse situacijose; 

Sąmatų ir biudžetų sudarymo įgūdžiai; 

Gebėjimas nustatyti prioritetus; 

Laiko planavimas ir gebėjimas dirbti esant griežtiems terminams; 
> Kruopštumas ir atidumas detalėms; 

Abstraktaus mąstymo gebėjimai - mokėjimas suvokti visumą iš detalių; 

Analitiniai gebėjimai - mokėjimas analizuoti, apibendrinti bei pritaikyti išvadas 

praktikoje; 

Gebėjimas efektyviai panaudoti turimus išteklius. 

Pageidaujamam darbui reikalingi gebėjimai 

Šie gebėjimai - tai įvairūs specifiniai, su konkrečia darbo sritimi ar pareigybe susiję gebė- 
jimai ir įgūdžiai, kurių neįrašėte ankstesnėse grafose. Tai gali būti meniniai gebėjimai, tech- 
niniai įgūdžiai (pvz., mokėjimas dirbti tam tikra technine įranga, specialiais įrankiais ir pan.). 
Pasistenkite akcentuoti gebėjimus, kurie siejasi su jūsų trokštamu darbu ar veiklos sritimi, 



pagrįskite tai savo darbo patirtimi. Jei galite, pateikite tikslesnę informaciją apie įrangą, su 
kuria mokate dirbti, nes tai gali būti labai svarbu jūsų potencialiam darbdaviui. 

Darbo kompiuteriu (IT) gebėjimai 

Čia nurodykite, kokiomis informacinėmis technologijomis, taikomosiomis programomis 
gebate naudotis, kokio sudėtingumo užduotis galite atlikti. Informaciją pateikite logiškai - 
jeigu nurodėte, jog mokate naudotis MS Office programų paketu, atskirai neminėkite, jog 
dirbate ir su MS VVord.Tuo pačiu būkite atsargūs - nurodę visą programų paketą, būkite tikri, 
kad gebate atlikti užduotis su visais to paketo komponentais. 

Jeigu darbas, į kurį pretenduojate, reikalauja, išsamiau apibūdinkite užduotis, kurias ga- 
lite atlikti naudodamas vieną ar kitą programinę įrangą, taip pat galite nurodyti ir tos įrangos 
naudojimo patirtį, pateikti atliktų darbų nuorodas ir pan. 

Vairuotojo pažymėjimas 

Nurodykite, kokios kategorijos transporto priemones galite vairuoti ir savo vairavimo 
stažą. 

Jei reikia, galite nurodyti, jog asmeninį automobilį galėsite naudoti darbo reikalams. 

PAPILDOMA INFORMACIJA 

Šioje dalyje pateikite papildomą informaciją, kuri galėtų būti svarbi, kreipiantis dėl do- 
minančio darbo. Kritiškai įvertinkite šios informacijos aktualumą - nurodykite tik tai, kas ti- 
krai reikšminga. 

Papildoma informacija gali būti: 

Rengti straipsniai ir publikacijos; 
Inicijuoti ir /ar įgyvendinti projektai; 

Dalyvavimas konferencijose, seminaruose, kursuose ir mokymuose; 
Skaityti pranešimai; 

Asmenų, į kuriuos galima kreiptis rekomendacijų, sąrašas; 
Kita svarbi informacija. 

Pildydami šią skiltį, išvardinkite rengtus straipsnius, publikacijas, skaitytus pranešimus 
ar renginius, kuriuose dalyvavote. Jeigu tokios informacijos labai daug, surašykite naujau- 
sią arba atrinkite svarbiausią. Pavyzdžiui, neverta vardinti konferencijų, kuriose dalyvavote 
prieš penkerius metus, jei vien per praėjusius metus dalyvavote daugiau nei trijuose tokio 
pobūdžio renginiuose. Žinoma, nurodykite konferencijas, turėjusias išskirtinę vertę jūsų pro- 
fesinei veiklai. Jei galite, pateikite tiesiogines rengtų publikacijų, pranešimų, sukurtų darbų 
galerijų, kitų jūsų veiklos rezultatų nuorodas. Taip darbdavys arba personalo atrankos spe- 
cialistas turės galimybę susipažinti su jūsų darbais dar iki susitikimo su jumis, ir tai gali būti 
svarus jūsų profesinės kompetencijos patvirtinimas. Pasistenkite nurodyti, kokia veikla užsii- 



mate ne darbo metu. Galite paminėti užsiėmimus, kurie papildytų jūsų, kaip gero specialisto, 
apibūdinimą. Pamąstykite, kokių svarbių profesinių ir asmeninių gebėjimų reikia jus domi- 
nančioje profesinėje veikloje, ir išvardinkite asmenines veiklas, kurios siejasi su jūsų profe- 
sija, padeda jums įgyti ir vystyti darbe reikiamus gebėjimus ir įgūdžius, užmegzti ir palaiky- 
ti neformalius ryšius su žmonėmis. Pavyzdžiui, jeigu ieškote darbo pardavimų ar rinkodaros 
srityje, vertėtų paminėti jūsų dalyvavimą bet kurioje grupinėje veikloje ir pan. Kita vertus, jei- 
gu turite kokį nors originalų, išskirtinį užsiėmimą ar pomėgį, jį taip pat vertėtų paminėti, nes 
tai padės susidaryti išsamesnį vaizdą apie jus. Nepamirškite paminėti dalyvavimo profesinių 
ar kitų organizacijų veikloje, įvardinkite turėtas atsakomybes, įgyvendintus projektus ar kitą 
jums naudingą informaciją. 

Darbdavys arba personalo atrankos specialistas dažnai pageidauja, kad pateiktumėte 
asmenų, kurie galėtų jus rekomenduoti, sąrašą. Būtinai iš anksto pasirūpinkite tokiu sąrašu, 
prieš tai gavę tų asmenų sutikimą. Sąrašą galite pateikti kartu su gyvenimo aprašymu arba 
nurodykite, kad jį pristatysite darbdaviui pageidaujant. 

PRIEDAI 

Čia išvardinkite dokumentus, kuriuos pridedate prie savo gyvenimo aprašymo. Jeigu gy- 
venimo aprašymą siunčiate elektroniniu būdu, tuomet nurodykite ir tiesiogines priedų nuo- 
rodas. Nereikia siųsti visų turimų pažymėjimų ir sertifikatų - atrinkite svarbiausius. 

Priedai gali būti: 

Diplomų, išsilavinimo pažymėjimų, kvalifikaciją liudijančių dokumentų kopijos; 

Mokymų, kursų baigimo pažymėjimų kopijos; 
Dalyvavimo renginiuose sertifikatų kopijos; 
Kiti aktualūs dokumentai. 

Siųsdami įvairius dokumentus, kuriuose yra jūsų asmens duomenys, saugumo sumeti- 
mais stenkitės šiuos duomenis paslėpti (ypač asmens kodus). 

Jeigu išsilavinimą įgijote užsienio šalyje arba, turėdami Lietuvoje įgytą kvalifikaciją, krei- 
piatės dėl darbo užsienyje, gali iškilti klausimų dėl kvalifikacijos bei išsilavinimo dokumentų 
pripažinimo. Daugiau informacijos apie tai galite rasti Studijų kokybės vertinimo centro in- 
terneto svetainėje http://www.skvc.lt/. 

Nepamirškite, jog rengiant Europass CV yra galimybė pašalinti tam tikras grafas. Jeigu 
kažkokia informacija jums atrodo nereikalinga, tiesiog ištrinkite tą eilutę. 



4.4. Europass dokumentai - Jūsų profesinės 
kompetencijos portfelis 



Europass - tai ne vien gyvenimo aprašymas, bet ir kitus asmens gebėjimus bei profesi- 
nę patirtį pristatančių dokumentų aplankas. Taigi Jūsų Europass CV gali papildyti šie priedai: 

Europass kalbų pasas 

Šiame dokumente išsamiai atskleidžiami užsienio kalbų gebėjimai pagal Bendruosius 
Europos kalbų metmenis, o tai reiškia, jog kalbų mokėjimas Kalbų pase vertinamas pagal pa- 
prastą, aiškią ir visoje Europoje vieningą sistemą. 

Kalbų pasą galite užpildyti savarankiškai internete http://www.smpf.lt/europass/. 
Europass mobilumo dokumentas 

Šis dokumentas patvirtina profesinės patirties užsienyje - stažuočių, mokymų, praktikų - 
metu įgytas žinias ir įgūdžius. Europass mobilumo dokumentas ne tik liudija dalyvavimą 
tarptautinėje veikloje, bet ir atspindi tos veiklos turinį ir rezultatus - jame aprašomos stažuo- 
tės ar praktikos metu atliktos užduotys, pateikiami tobulintų gebėjimų įvertinimai. 

Dokumentas išduodamas elektroniniu būdu. Daugiau informacijos rasite: http://www. 

smpf.lt/europass/. 

Europass pažymėjimo priedėlis 

Jeigu esate baigęs pirminio arba profesinio mokymo programą, savo profesinę kvalifi- 
kaciją liudijantį pažymėjimą galite papildyti Europass pažymėjimo priedėliu. Šis dokumen- 
tas paaiškina, kokius gebėjimus įgijote besimokydamas ir kokius darbus ar užduotis galite 
atlikti. Tuo pačiu priedėlyje pateikiama papildoma informacija apie jūsų profesinę kvalifika- 
ciją bei mokymo programą. 

Europass pažymėjimo priedėlį galite gauti ir anglų kalba, o tai aktualu, jeigu kreipiatės 
dėl darbo užsienyje. 

Europass pažymėjimo priedėlį pagal baigtą profesinio mokymo programą galite rasti in- 
terneto svetainėje http://www.aikos.smm.lt, , išsispausdinti arba išsaugoti savo kompiuteryje. 

Europass diplomo priedėlis 

Jeigu aukštojo mokslo studijas baigėte 2006 m. ar vėliau, kartu su aukštojo mokslo di- 
plomu gavote ir diplomo priedėlį. Šiame dokumente nurodyti jūsų studijų rezultatai - studi- 
juoti dalykai, jų įvertinimai, studijų programos aprašymas, įgyto laipsnio vieta Lietuvos švie- 
timo sistemoje. Diplomo priedėlyje informacija pateikiama lietuvių ir anglų kalbomis, todėl 



turint priedėlį lengviau prisistatyti, kreipiantis dėl tolimesnių studijų, stažuočių arba darbo 
užsienyje. 

Jeigu aukštojo mokslo studijas baigėte iki 2006 m. ir norite turėti diplomo priedėlį, kreip- 
kitės į savo aukštojo mokslo įstaigą. 

Daugiau informacijos apie Europass diplomo priedėlį rasite: 

http://www.smpf.lt/europass/. 

5. MOTYVACINIS LAIŠKAS 
IR JO RENGIMAS 

Kas tai yra ir kodėl jo reikia? 

Ieškant darbo motyvacinis laiškas yra labai svarbi priemonė, padedanti išskirti jus iš kitų 
kandidatų, atskleisti individualias savybes ir gebėjimus, kurie leistų jums dirbti norimame 
darbe geriau, nei bet kuriam kitam pretendentui. Gyvenimo aprašyme jūs pateikiate savo 
profesinės karjeros istoriją, iš kurios darbdavys ar personalo atrankos specialistas susidaro 
tam tikrą vaizdą apie jūsų profesinės kompetencijos (išsilavinimas, darbo patirtis, įgyti ir iš- 
vystyti gebėjimai, žinios ir įgūdžiai, papildoma veikla ir pan.) atitikimą ieškomai pareigybei 
ar veiklos sričiai. Motyvacinio laiško paskirtis - įrodyti darbdaviui, kad esate tinkamas kandi- 
datas užimti laisvą darbo vietą ir kad verta jus pakviesti pokalbiui, taip pat dar kartą pabrėž- 
ti savo gebėjimus ir motyvaciją siūlomam darbui. Motyvaciniame laiške jūs turite motyvuoti, 
pagrįsti savo, kaip ieškančio darbo ar pretenduojančio į paskelbtą laisvą darbo vietą asmens, 
norą dirbti konkrečioje įmonėje, konkrečiose pareigose ir atlikti vieną ar kitą konkretų darbą, 
aiškiai atsakant į klausimą - kodėl darbdavys turėtų priimti į darbą būtent jus. Skaitant mo- 
tyvacinį laišką darbdavys ar atrankos specialistas lengvai supranta, ar kandidatas šį laišką pa- 
rašė tik „dėl pliusiuko", formaliai, ar iš tiesų pasistengė, norėdamas atskleisti savo norą ir pa- 
sirengimą dirbti. Tad, jei darbo skelbime reikalaujama kartu su gyvenimo aprašymu atsiųsti 
ir motyvacinį laišką, skirkite laiko jam parengti ir nesiųskite vienodų motyvacinių laiškų vi- 
soms įmonėms ar atrankos kompanijoms. Aišku, kaip ir rengiant gyvenimo aprašymą, reko- 
menduojama paruošti keletą jums tinkančių motyvacinio laiško pavyzdžių (šablonų) ir juos 
atitinkamai pritaikyti kiekvienu konkrečiu atveju. 

Ar siųsti, jei neprašo? 

Ne visi darbdaviai prašo atsiųsti motyvacinį laišką, tad dažnam ieškančiam darbo asme- 
niui kyla klausimas: ar siųsti motyvacinį laišką, jei darbo skelbime tai nėra nurodyta? Motyva- 
cinį laišką paprastai rekomenduojama siųsti visada, nes jame galite apibendrinti savo profe- 
sinius ir asmeninius gebėjimus ir turimą patirtį, akcentuoti svarbiausius dalykus bei pagrįsti, 
kodėl jūs esate dėmesio vertas kandidatas. Kai kurie darbdaviai ir atrankos specialistai net 



nesivargina skaityti motyvacinio laiško neatsiuntusio kandidato gyvenimo aprašymo. Mano- 
ma, kad jei kandidato motyvacija lygi nuliui, vargu ar gauti darbą padės net ir gerai pareng- 
tas gyvenimo aprašymas. 

Ką ir kaip parašyti? 

Motyvaciniame laiške reikia pagrįsti, kodėl jūs esate dėmesio vertas kandidatas, t. y. ko- 
kie jūsų profesiniai ir asmeniniai gebėjimai bei patirtis bus naudingi ir kurs vertę dirbant 
trokštamą darbą pageidaujamoje įmonėje, atitinkamose pareigose. Labai svarbu motyvuoti, 
kodėl jūs norėtumėte dirbti šioje įmonėje. Jei nesurinkote informacijos apie jūsų pageidau- 
jamą įmonę, vertėtų apsilankyti įmonės interneto puslapyje: susipažinkite su ten pateikta in- 
formacija, išanalizuokite įmonės istoriją, viziją, misiją ir vertybes, personalo politiką, darbo su 
klientais principus ir pan. Naudinga pasidomėti, kokia informacija apie įmonę pateikiama ži- 
niasklaidoje.Tai padės jums susidaryti tikslesnį vaizdą apie įmonę ir atsakyti į klausimus: ko- 
dėl aš noriu dirbti šioje įmonėje ir kuo aš jai galiu būti naudingas? Motyvacinis laiškas turi 
būti nuoširdus ir įtikinantis. Žinokite, kad atrankos specialistai per dieną gauna šimtus moty- 
vacinių laiškų, tad lengvai atskiria nuoširdžiai parašytą motyvacinį laišką nuo šablono, siun- 
tinėjamo visiems iš eilės. 

Štai keletas taisyklių, kurios padės jums rengiant motyvacinį laišką: 

Adresuokite motyvacinį laišką konkrečiam asmeniui arba įmonei; 

Jei laiškas parašytas atsiliepiant į darbo siūlymą, nurodykite darbą, pasiūlymo šaltinį ir 
datą; 

Motyvacinis laiškas neturi būti ilgas - ne ilgesnis kaip vienas puslapis; 

Motyvaciniame laiške pateikite pagrindinę informaciją apie save (neišsiplėskite, nes visa 
jūsų darbo istorija pateikta gyvenimo aprašyme) bei pagrįskite, kodėl šis darbas jus domina; 

Nurodykite savo asmeninius bei kontaktinius duomenis; 

Nepamirškite tinkamai užbaigti ir pasirašyti laiško (pvz.: Pagarbiai Vardis Pavardis). 

Ko ir kaip nereikėtų rašyti? 

Motyvaciniame laiške nerašykite to, kas jums nebūdinga. Darbdavys ar personalo atran- 
kos specialistas netruks išsiaiškinti apgavystę, bet tai jums gali brangiai kainuoti, nes vargu 
ar gausite norimą darbą. Jei norite, kad jūsų motyvacinis laiškas būtų pastebėtas ir svarbiau- 
sia - kad jis padėtų gauti kvietimą į pokalbį, nenaudokite pažodžiui nukopijuotų šablonų, 
ar bent jau nepamirškite pakeisti įmonės pavadinimo. Tikriausiai nereikia sakyti, koks liki- 
mas ištiks tokio laiško autorių. Be to, nukopijuotas motyvacinis laiškas neatspindės nei jūsų 
noro gauti trokštamą darbą, nei jūsų entuziazmo ar gebėjimų, kuriais galėtumėte prisidėti 
prie įmonės sėkmės, tad vargu ar jį galima pavadinti motyvaciniu. Jeigu nesugebate sukur- 
ti tinkamo motyvacinio laiško formos ir stiliaus, galite naudoti šablonus, tačiau būtinai pri- 
taikykite juos sau. 



Kaip siųsti ir ką rašyti ei. laiške, siunčiant CV ir motyvacinį laišką? 

Paprastai gyvenimo aprašymas ir motyvacinis laiškas siunčiami prisegtukuose, darbo 
skelbime nurodytu el. pašto adresu. Pati el. pašto žinutė šiuo atveju tarnauja kaip lydraštis, 
todėl joje pakanka nurodyti, į kokias pareigas ar darbą kandidatuojate, kur buvo publikuo- 
tas jus sudominęs darbo skelbimas bei kokius dokumentus siunčiate savo žinute. Nereikia 
kartoti motyvacinio laiško turinio. Žinutė turi būti parašyta mandagiu tonu ir be klaidų. Ne- 
pamirškite mandagaus kreipinio (puikiausiai tiks „Laba diena"), trumpai išdėstykite esmę ir 
mandagiai užbaikite žinutę. Mažų mažiausiai nemandagu siųsti el. paštu savo gyvenimo ap- 
rašymą bei motyvacinį laišką ir nei žodžio neparašyti pačioje žinutėje. Nereikėtų siųsti ir to- 
kio turinio laiškelio:„ieškau bet kokio darbo ir labai noriu dirbti jūsų įmonėje". Įsidėmėkite - 
darbo paieškoje svarbi kiekviena detalė: tai, ką jūs parašote, pasakote, padarote arba ko jūs 
neparašote, nepasakote ir nepadarote - viskas vienaip ar kitaip formuoja jūsų įvaizdį darb- 
davio ar atrankos specialisto akyse. 

6. PASIRENGIMAS IR 
DALYVAVIMAS 
POKALBYJE DĖL DARBO 

Konkurencija darbo rinkoje dėl geriausių darbų didėja, tad jei norite laimėti, turite būti 
puikiai pasirengęs. Tai, kad jus pakvietė į pokalbį rodo, kad jūs sudominote savo potencia- 
lų darbdavį. Tačiau puikiai žinote, kad į pokalbį konkrečiam darbui kviečiami ir kiti kandida- 
tai (paprastai nuo 3 iki 10), tad jei norite gauti pageidaujamą darbą, turite pasirodyti kaip 
galima geriau. Pokalbio metu darbdavys ar personalo atrankos specialistas nori išsiaiškinti: 

Ar galite atlikti darbą; 

Ar esate motyvuotas; 

Ar su jumis bus lengva dirbti; 

Ar sugebate dirbti grupėje; 

Ar elgiatės profesionaliai; 

Ar gebate spręsti problemas. 

Tai išsiaiškinti bandoma užduodant klausimus, pateikiant praktines užduotis ir psicho- 
loginius testus. Jūs taip pat turite galimybę pokalbio metu gauti daugiau informacijos apie 
įmonę, būsimą darbą, darbo sąlygas, organizacijos kultūrą, tradicijas ir pan. 



Tad ko reikia, kad gerai pasirodytumėte pokalbio metu ir gautumėte no- 
rimą darbą? 



Pasirengimas pokalbiui 

Prieš pokalbį dar kartą peržvelkite savo gyvenimo aprašymą, prisiminkite savo laimėji- 
mus, pamąstykite, kas padėjo sulaukti profesinės sėkmės. Prisiminkite ir nesėkmes, pasitai- 
kiusias jūsų profesiniame gyvenime, pagalvokite, kas jas sukėlė ir kaip jūs tuo metu elgėtės. 
Jeigu dar neturite sukaupęs darbo patirties, kuria galėtumėte pasinaudoti pokalbio metu, 
pakalbėkite su draugais ar pažįstamais žmonėmis, kurie turi panašaus darbo patirties - jų ži- 
nios, patirtis ir patarimai jums gali labai praversti. 

Jeigu jūs jau lankėtės potencialios darbovietės elektroniniame puslapyje ir/ar turite su- 
rinkęs kitos informacijos apie įmonės veiklą, pokyčius, plėtrą, pasiekimus ir kitus aspektus, 
peržvelkite tai dar kartą, kad pokalbio metu galėtumėte tinkamai panaudoti sukauptas ži- 
nias. Būtinai pasidomėkite įmone iki pokalbio. Parodydamas, kad esate susipažinęs su įmone 
ir jos veikla, pademonstruosite savo motyvaciją ir pelnysite darbdavio palankumą. Kandida- 
tas, kuris apie įmonę žino tik tiek informacijos, kiek jos buvo pateikta darbo skelbime, aki- 
vaizdžiai demonstruoja, kad jam tai neįdomu, tad nereikėtų stebėtis, jeigu jis negaus darbo 
šioje įmonėje. Kartais ir pats darbdavys paprašo kandidato apsilankyti įmonės interneto pus- 
lapyje, kad pastarasis pokalbio metu galėtų pateikti savo pastabas ir pasiūlymus. 

Pokalbio metu abi pusės nori geriau pažinti viena kitą bei įvertinti, ar lūkesčiai atitinka 
reikalavimus. Dažnai kandidatai, ypač ketinantys įsidarbinti pirmą kartą ar keičiantys savo 
veiklos sritį, apie būsimą darbą žino tik bendrus dalykus. Uždavę klausimų, jūs ne tik daugiau 
sužinosite apie įmonę, pageidaujamą darbą ir kolegas, bet ir galėsite tinkamai pristatyti savo 
darbo patirtį. Tuo pačiu potencialiam darbdaviui paliksite gerą įspūdį. Rengdamiesi pokal- 
biui iš anksto sugalvokite klausimus, kuriuos norėtumėte užduoti savo pašnekovui, kad po- 
kalbio metu nepakliūtumėte į keblią situaciją, kai nežinosite, ko paklausti. Jūsų klausimai tu- 
rėtų būti susiję su įmone, atliekamu darbu, kolektyvu, kuriame teks dirbti ir pan. Jei surinkote 
pakankamai informacijos apie įmonę, jos veiklą, produktus, teikiamas paslaugas, vykdomus 
projektus ir kitas detales, pokalbio metu galite pasitikslinti vieną ar kitą informaciją, nurody- 
dami informacijos šaltinį. Tai sutaupys laiko ir pademonstruos jūsų smalsumą, pasirengimą 
pokalbiui bei motyvaciją. Turėdami pakankamai informacijos apie įmonę, daugiau laiko ga- 
lėsite skirti kitų aspektų aptarimui. Tai gali būti: 

darbo pobūdis ir darbo sąlygos; 

kodėl ieškomas naujas darbuotojas; 

su kokiais padaliniais ar žmonėmis teks bendrauti; 

kokių profesinių ir asmeninių savybių reikia darbui atlikti; 

ko iš naujo darbuotojo tikisi vadovas; 

kokios pagalbos galėtumėte tikėtis iš savo vadovo; 

organizacijos tradicijos ir pan. 



Klausimus galite užsirašyti - taip būsite tikras, kad nepamiršite ko nors svarbaus, be to, 
nereikės sukti galvos dėl klausimo formuluotės. 

Rekomenduojama atsinešti į pokalbį savo gyvenimo aprašymą ir motyvacinį laišką (po- 
kalbio metu gali kilti įvairių situacijų ir, jei prireikus jūsų gyvenimo aprašymo ar motyvaci- 
nio laiško jūs turėsite juos su savimi, pelnysite palankumą, nes pasirodysite tinkamai pasi- 
rengęs), rašiklį ir užrašų knygelę, rekomendacinius laiškus ar sąrašą asmenų, kurie galėtų jus 
rekomenduoti. 

Išsiaiškinkite, kur tiksliai vyks pokalbis dėl darbo ir kaip ten nuvykti. Jei važiuosite auto- 
mobiliu, iš anksto išsiaiškinkite, kur galėsite jį pastatyti. Skirkite pakankamai laiko nuvykti į 
pokalbį. Geriausia, jei atvyksite keletą minučių iki pokalbio pradžios. Nėra gerai vėluoti į po- 
kalbį dėl darbo, tačiau jei matote, kad nespėsite atvykti laiku, derėtų paskambinti ir įspėti 
apie vėlavimą, todėl prieš vykdamas į pokalbį pasitikrinkite adresą ir kontaktinį telefoną, ku- 
riuo galėtumėte paskambinti, jei prireiktų. 

Išvaizda 

Ieškodami darbo, rūpinkitės savo išvaizda. Jei skirsite pastangų savo fiziniam pajėgu- 
mui, ne tik atrodysite, bet ir jausitės geriau. Pokalbiui dėl darbo rinkitės tvarkingą dalykinę 
aprangą ir batus. Venkite ryškių spalvų ir sudėtingų kirpimų rūbų, kurie išryškintų visus jūsų 
kūno„privalumus", didelių ir ryškių papuošalų. Jūsų makiažas ir kvepalai turi būti subtilūs ir 
neblaškyti pašnekovų dėmesio. Pasirinkite rūbus ir batus, kurie jums labiausiai tinka ir su ku- 
riais gerai jaučiatės. Pasirūpinkite tvarkinga šukuosena ir nesistenkite nustebinti pašnekovų 
ypatinga plaukų spalva ar kirpimu. 

Žinoma, kai kurioms pareigybėms ar darbams gali būti taikomi kiti reikalavimai, tad laz- 
dos perlenkti nereikėtų (pavyzdžiui, menininkas, dizaineris ar kitas kūrybinis darbuotojas, 
atvykęs į pokalbį vilkėdamas tamsų griežto kirpimo kostiumą, gali gerokai nustebinti savo 
potencialų darbdavį). Svarbiausia taisyklė - jei norite pašnekovui sudaryti profesionalaus 
darbuotojo įvaizdį, jūsų išvaizda turi būti atitinkama. Venkite atrodyti taip, lyg būtumėte ką 
tik išlipęs iš lovos, grįžęs iš sporto salės, žvejybos ar grybavimo. 

Susitikimo pradžia ir pabaiga 

Pokalbio dėl darbo metu galioja bendros mandagaus elgesio taisyklės, tad jei jas išma- 
note, tikėtina, nepakliūsite į keblią situaciją. Jei abejojate savo žiniomis, paieškokite naudin- 
gų patarimų internete ar pasitarkite su labiau šioje srityje patyrusiu žmogumi. Kita vertus, 
susijaudinęs galite padaryti kažką ne taip, tačiau pasistenkite nepasimesti ir neparodykite 
pašnekovams savo nerimo. Kad ir kas nutiktų, pokalbio metu stenkitės išlikti mandagus, pa- 
slaugus ir dėmesingas. 

Pokalbio pradžioje ir jam pasibaigus būtina mandagiai pasisveikinti ir atsisveikinti, pasa- 
kant„Laba diena" ir„Viso gero". Paprastai pirmieji prisistato darbdavio atstovai ar personalo 
atrankos specialistai, tad jei spėjote įsidėmėti, pasisveikindamas galite kreiptis į pašnekovus 
pavarde, pridėdamas mandagų kreipinį„ponia" ar„ponas". 



Dažnai kyla klausimas dėl rankos paspaudimo: reikia ar nereikia, kada, kaip ilgai spausti 
ir pan. Laikykitės auksinės taisyklės: pokalbiui toną užduoda šeimininkai, tad stebėkite juos 
ir pats atitinkamai elkitės. Jei pašnekovai netiesia jums rankos pasisveikinti, jūs savosios taip 
pat neskubėkite jiems ištiesti, ypač, jei pašnekovai - moterys ar vyresnio amžiaus vyrai. Pa- 
matęs ištiestą ranką, nusišypsokite, pažvelkite pašnekovui į akis, ramiai ištieskite savąją ir pa- 
spauskite pašnekovo ranką taip stipriai ir ilgai, kaip spaudžia jis. 

Pokalbio pradžioje rekomenduojama padėkoti už galimybę atvykti į pokalbį, o pokalbio 
pabaigoje būtina padėkoti už susitikimą. 

Neskubėkite atsisėsti, palaukite šeimininkų kvietimo. įsitaisykite patogiai, bet prisimin- 
kite, kad jūs atvykote pokalbiui dėl darbo, tad pamirškite savo mėgstamas pozas. Nesisten- 
kite savo kūnu užimti visos kambario erdvės arba brautis į pašnekovų erdvę. Jei pašnekovas 
braunasi j jūsų erdvę, ir jus tai erzina, pasislinkite toliau nuo jo. Jei tai negelbsti, pasistenkite 
susivaldyti ir nukreipkite savo dėmesį kitur. Tačiau, jei pašnekovo elgesys dėl asmeninės er- 
dvės nepaisymo jus labai trikdo, galite mandagiai jo paprašyti palikti jums truputėlį daugiau 
erdvės, kad galėtumėte susikaupti pokalbiui. Pašnekovui tai gali nepatikti, bet ir jūs turėsi- 
te progą pamąstyti, ar norėtumėte ir galėtumėte tokį elgesį pakęsti dirbdamas, ar tai nesu- 
kels jums papildomų rūpesčių. 

Prisiminkite, kad pokalbį pradeda ir baigia jūsų pašnekovai, tad pasistenkite nusiramin- 
ti, ramiai kvėpuoti ir laukite pokalbio pradžios. Ir dar - maloniai šypsokitės viso pokalbio 
metu. Tai padės jums sukurti gerą nuotaiką, nuslėpti jaudulį ir sudaryti malonaus pašneko- 
vo įspūdį. 

Pokalbis 

Jau kalbėjome, kad į pokalbį jus pasikvietė tam, kad darbdavys ar personalo atrankos 
specialistas išsiaiškintų jūsų tinkamumą ir motyvaciją dirbti atitinkamą darbą bei suteiktų 
jums reikiamos informacijos, kuri padėtų susivokti, ar esate tinkamas šiam darbui. Kad tai 
išsiaiškintų jie pasirengė pokalbiui su jumis, pasirinko pokalbio metodą ir pasiruošė klausi- 
mus, į kuriuos tikisi jūsų atsakymo. 

Pokalbio formos gali būti tokios: 

Struktūruotas pokalbis, kurio metu pagal aiškų, visiems vienodą planą užduodami tokie 
patys klausimai, o atsakymai žymimi formoje; 

Nestruktūruotas pokalbis, kurio metu užduodami klausimai, neturint paruošto plano; 
Individualus pokalbis - kandidato ir vieno įmonės darbuotojo susitikimas, leidžiantis už- 
megzti artimiausią kontaktą ir atvirai keistis informacija; 

Etapinis pokalbis, kurio metu keletas įmonės darbuotojų vienas po kito kalbasi su 
kandidatu; 

Grupinis pokalbis, kai vieno pokalbio metu su kandidatu bendrauja keletas įmonės 
darbuotojų; 

Stresinis pokalbis - tai specialus pokalbis, kurio metu specialiai sukuriama stresinė situ- 
acija, kad būtų galima įvertinti, kaip kandidatas įveikia įtampą; 
Telefoninis pokalbis - kai su kandidatu bendraujama telefonu; 



Elektroninis bendravimas - kai kandidatas į paruoštus klausimus atsakinėja el. paštu ir 
pokalbio forma pildoma raštu. 

Nesvarbu, kurį pokalbio būdą pasirinks pašnekovai, iš jūsų atsakymų ir elgesio bus ban- 
doma nustatyti jūsų tinkamumą dirbti, įmonės galimybes jus įdarbinti, jūsų asmenybės 
bruožus, nuostatas ir vertybes. 

Kaip elgtis, jeigu darbdavio elgesys ar klausimai akivaizdžiai neetiški? 

Paprastai kandidatams per pokalbius dėl darbo užduodami dalykiški klausimai, tačiau 
pasirenkite tam, kad kartais galite sulaukti ir nemalonių bei neetiškų klausimų. Pasistenki- 
te nerodyti nepasitenkinimo, jeigu jums atrodo, kad pokalbis vyksta ne taip, kaip derėtų. At- 
skleisdami, ką galvojate apie pokalbį ir pašnekovus, nieko nelaimėsite, tik dar labiau susiner- 
vinsite. Be to, gali būti, kad darbdavys arba personalo atrankos specialistas paprasčiausiai jus 
tikrina: jie nori žinoti, kaip jūs elgiatės stresinėse situacijose, ar pasitikite savimi bei kiek esate 
tolerantiškas. Išgirdęs nemalonų klausimą, pasistenkite laimėti daugiau laiko, kad galėtumė- 
te nusiraminti, susikaupti ir rasti tinkamą atsakymą (paprašykite pakartoti klausimą ar leisti 
pamąstyti prieš atsakant, įsitikinkite, jog viską supratote teisingai ir pan.). 

Darbdavys ar personalo atrankos specialistas privalo žinoti, kokie klausimai yra priimtini 
pokalbio metu, o kokie - ne. Klausimai, susiję su jūsų ar jūsų artimųjų asmeniniu gyvenimu 
laikytini netinkamais pokalbiams dėl darbo, todėl jūs turite teisę neatsakyti į tokius klausi- 
mus, mandagiai paaiškindami, kad nenorėtumėte kalbėti apie asmeninius dalykus. Išgirdęs 
jums nemalonius klausimus, prisiminkite, kad tai, kaip pašnekovai elgiasi per darbo pokal- 
bį, jums suteikia daug informacijos apie įmonę ir jūsų būsimus kolegas. Pagalvokite, ar no- 
rėtumėte su jais dirbti, džiaugtis sėkme bei spręsti įvairias problemas ir ar galėtumėte prirei- 
kus sulaukti jų pagalbos. 

Na, bet netinkamų klausimų sulaukiama ne taip dažnai. Paprastai pokalbis vyksta pa- 
gal tokį planą: 

Aptariamas pokalbio tikslas; 

Suteikiama informacija apie siūlomą darbo vietą; 

Užduodami bendrieji asmeniniai klausimai bei su išsilavinimu susiję klausimai; 
Pateikiami klausimai, susiję su darbo istorija ir patirtimi; 
Užduodami situaciniai ir motyvaciniai klausimai; 

Atsakoma į kandidato klausimus ir informuojama apie tolimesnę atrankos eigą. 

Jei darbas iš tiesų jus domina, turite ne tik įrodyti atitinkantys visus kriterijus, bet ir suge- 
bėti tinkamai atsakyti į užduotus klausimus, pateikti reikiamą informaciją, stengtis, kad jos 
būtų nei per daug, nei per mažai, nepasimesti užduodamų klausimų gausybėje bei pagrįsti 
atsakymus pavyzdžiais iš savo darbo patirties. Pokalbio metu darbdavys arba personalo at- 
rankos specialistas tikisi sulaukti atsakymų į jiems rūpimus klausimus, jie nori būti tikri, kad 
įdarbinę jus, turės darbuotoją, kuris pažymi reikiamomis profesinėmis kompetencijomis ir 
asmeninėmis savybėmis bei geriausiai atitinka įmonės ir padalinio vertybių sistemą. 



Jūsų gebėjimai ir tinkamumas 

Pamąstykite, kokios jūsų kaip specialisto savybės daro jus išskirtinį ir pasistenkite pami- 
nėti tai per pokalbį. Tačiau nepakanka pokalbio metu pasakyti, kad esate geras specialistas ir 
savo darbu tai galite įrodyti. Jums reikėtų aiškiai ir paprastais žodžiais, remiantis darbo patir- 
timi ir konkrečiais pavyzdžiais, apibūdinti, ką tiksliai galite atlikti ir kaip prisidėsite prie savo 
padalinio bei visos įmonės veiklos rezultatų. 

Jūsų motyvacija 

Darbdavys nori išsiaiškinti, ar kandidatas yra atsidavęs savo profesijai ir būsimam darbui, 
ar gali atlikti papildomus darbus, kad kolegoms ar kitų darbuotojų grupei būtų geriau ir pan. 
Tad remdamiesi savo patirtimi pateikite darbdaviui jūsų motyvaciją patvirtinančių pavyz- 
džių. Pasitaiko, kad kandidatas per pirmąjį pokalbį įtikinamai pasakoja apie norą dirbti įmo- 
nėje, bet iš karto ima vardinti sąlygas, kurias turi atitikti jo darbo vieta ar darbo pobūdis, arba 
dar nei nepradėjęs dirbti pareiškia darbdaviui, kad jis neketina dirbti savaitgaliais ir nemėgs- 
ta vykti į komandiruotes. Kai lieka vos keletas kandidatų, jų profesiniai gebėjimai yra pana- 
šaus lygio, todėl darbo pasiūlymą gaus didžiausią entuziazmą ar geriausią išmanymą apie 
įmonę pademonstravęs asmuo. 

Gebėjimas dirbti su vadovu ir komanda 

Darbdaviui svarbu, kad gebėtumėte dirbti savarankiškai ir komandoje, mokėtumėte su- 
prasti ir priimti vadovo nurodymus bei kritiką, mokėtumėte profesionaliai elgtis įvairiose si- 
tuacijose ir nesukeltumėte papildomų nesklandumų ir rūpesčių savo komandai ar vadovui. 
Kai kurias užduotis gali atlikti tik grupė, kuriai svarbu dalytis informacija ir vykdyti darbą, tad 
darbdavys turi būti įsitikinęs, kad pasirinkdamas jus jis sustiprins savo puikiai dirbančią ko- 
mandą. Vadovai nenori kartu su nauju geru darbuotoju gauti ir naują problemą. Pasitaiko, 
kad įmonėje dirba ypač geras ir profesionalus darbuotojas, nuolat viršijantis savo darbo re- 
zultatus, tačiau visiškai nesugebantis dirbti kolektyve ir nenorintis keistis. Vadovams anks- 
čiau ar vėliau tenka spręsti klausimą, ką rinktis: gerų rezultatų pasiekusį, bet neprisitaikantį 
darbuotoją, ar kolektyvą. 

Problemų sprendimas 

Darbdaviui ar personalo atrankos specialistui svarbu išsiaiškinti, kaip jūs elgiatės susidū- 
ręs su problemomis ir kaip efektyviai gebate jas spręsti, tad pokalbio metu dažnai sulauksite 
klausimų šia tema. Jiems nerūpi jūsų teorinis pasirengimas, tad pasistenkite informaciją pa- 
teikti remdamasis savo patirtimi. Papasakokite, kaip ankstesniame darbe nustatėte proble- 
mas ir kaip į tai reagavote - vengėte problemų ar jas sprendėte (veikėte vienas, ar įtraukėte 
ir kolegas), ką darėte vėliau, kai problemos buvo išspręstos (kokias išvadas padarėte, ko pa- 
simokėte, kokias iniciatyvas įgyvendinote ir pan.). 



Lūkesčiai dėl atlyginimo 

Paprastai apie atlygį kalbama susitikimo pabaigoje, tad kantriai laukite pašnekovų klau- 
simo apie tai, kokio atlygio tikitės. Sulaukę šio klausimo, pasistenkite pateikti diplomatišką 
atsakymą - nurodykite atlyginimo intervalą (nuo - iki), tuo parodydamas, kad esate lankstus 
ir neturėtų kilti problemų tariantis dėl atlyginimo. Neskubėkite parodyti neigiamų emocijų, 
ar nesutikti su įvardintu atlyginimu. Jei pasiūlytas atlygis mažesnis, nei tikėjotės, paprašykite 
laiko pagalvoti. Turėtumėte suprasti, kad norėdamas pradėti dirbti jūsų trokštamoje įmonė- 
je, galite pradėti nuo mažesnio atlyginimo bei paprastesnio darbo, ypač jei tai pirmasis jūsų 
darbas. Dažnai darbdavys, įdarbinantis darbo patirties neturintį jaunimą, yra pasirengęs in- 
vestuoti savo ir kitų darbuotojų laiką, kad išmokytų jauną specialistą įvairių darbui būtinų 
dalykų. Aišku, visuomet įvertinkite savo finansinius įsipareigojimus bei kitas galimybes gauti 
norimą darbą. Tačiau nepamirškite, kad net ir dirbdamas paprastesnį darbą už mažesnį atly- 
ginimą jūs įgysite tam tikrų profesinių žinių, darbo patirties, išmoksite ir sužinosite daug da- 
lykų, kurie jums pravers tolesnėje profesinėje karjeroje. 

Rekomendacijos 

Vykdydami atranką personalo atrankos specialistai stengiasi surinkti kuo daugiau infor- 
macijos apie jus ir kitus kandidatus. Kai kurie specialistai pasistengia dar iki pokalbio pa- 
kalbėti apie jus su jūsų buvusiais vadovais ir kolegomis, nors dažniausiai rekomendacijų 
prašoma tik po pokalbio su jumis. Gerai pagalvokite, ką iš buvusių vadovų ir kolegų įrašy- 
ti į asmenų, galinčių jus rekomenduoti, sąrašą, kad jūsų būsimam darbdaviui ar personalo 
specialistui būtų pateiktas kuo geresnis jūsų įvertinimas. Žinokite ir tai, kad jūsų įdarbinimą 
svarstantis darbdavys ar personalo atrankos specialistas gali paskambinti jūsų buvusiems 
vadovams ir personalo padalinio darbuotojams, nors jų ir neįrašėte į asmenų, galinčių jus re- 
komenduoti, sąrašą. 

Ar turite klausimų? 

Toks klausimas beveik visuomet reiškia, kad pokalbis artėja prie pabaigos. Viso pokalbio 
metu pašnekovai uždavė jums galybę įvairiausių klausimų, o dabar jūs galite pateikti savo 
klausimų pašnekovams. Prisiminkite, kad pokalbis svarbus ne tik jūsų būsimam darbdaviui, 
bet ir jums: jūs galite išsiaiškinti jums aktualią informaciją apie įmonę, darbo pobūdį ir už- 
duotis, darbo kultūrą ir pan. Pasitaiko, kad ilgai ir nesėkmingai ieškojęs darbo kandidatas ne- 
sistengia sužinoti, ar siūlomas darbas ir įmonė su savo vertybėmis ir darbo kultūra yra jam 
priimtini. Tuomet gali atsitikti taip, kad žmogus labai greitai supranta, kad jis apsiriko, pasi- 
rinkdamas šią įmonę ar darbą. Džiaugsmą dėl gauto darbo netrukus užtemdo nepasitenki- 
nimas ir nusivylimas. 

Tad naudokitės proga ir klauskite, bet prisiminkite, kad šioje pokalbio dalyje nedera kal- 
bėti apie atlyginimą. Jau kalbėjome, kad klausimus reikėtų pasirengti iš anksto. Klausinėda- 
mi gausite reikiamos informacijos, kuri gali būti svarbi, priimant sprendimą dėl įsidarbinimo, 
bei padarysite gerą įspūdį pašnekovams. 



Profesionalus elgesys 

Visi žinome, kad turime elgtis profesionaliai, tačiau žinojimas dažnai gerokai skiriasi nuo 
praktikos. Pokalbio metu turėtumėte įtikinamai papasakoti tai, ką išmanote apie profesiona- 
lų elgesį ir kaip tas žinias pritaikote savo veikloje. Žemiau rasite profesinio elgesio aspektų 
sąrašą - atidžiai jį perskaitykite ir apmąstykite savo atsakymus. Nepamirškite atsakymų pa- 
grįsti pavyzdžiais iš savo patirties. 

Bendravimo ir klausymo įgūdžiai; 

Tikslo siekimas; 
Noras dirbti grupėje; 
Motyvacija ir energija; 
Analitiniai įgūdžiai; 
Atsidavimas ir patikimumas; 
Ryžtingumas; 
Pasitikėjimas savimi; 
Savigarba ir dora; 
Veiksmingumas (efektyvumas); 
Taupumas; 

Darbo tvarkos taisyklių laikymasis. 

Kūno kalba 

Tyrimais nustatyta, kad pokalbių dėl darbo metu žmogus susidaro įspūdį apie pašne- 
kovą per keletą pirmųjų minučių. Bet paprastai pokalbio pradžioje daugiausiai kalba jūsų 
pašnekovai, tad jums tenka gerokai pasyvesnis klausytojo ir stebėtojo vaidmuo. Stebėkite 
pašnekovus ir pasistenkite kontroliuoti savo kūno kalbą. Sėdėkite ramiai, nesimuistykite ir 
neatsitverkite nuo pašnekovų daiktais, sunertomis rankomis ar sukryžiuotomis kojomis. Pri- 
siminkite, kad jūsų kūno kalba pašnekovams rodo, ar patinkate sau, ar pasitikite savimi, ar 
esate atviras, ar aplinkiniams malonu būti šalia jūsų ir pan. Pasistenkite, kad jūsų judesiai 
būtų kuo natūralesni ir atviresni, tuomet ir jūs pats atrodysite atviras, patikimas ir profesio- 
nalus žmogus. 

Netikėtos situacijos 

Pokalbio dėl darbo sėkmė ir eiga priklauso nuo visų pokalbio dalyvių, tad iš anksto su- 
modeliuoti visą pokalbį yra neįmanoma. Tai reiškia, kad turite būti pasiruošęs galimiems 
netikėtumams. Pasitaiko, kad kandidatai iš susijaudinimo netyčia išpila kavą ar arbatą ant 
pašnekovų, kosėja iki ašarų, apverčia baldus ar, užkliuvę už kokios kliūties, patys vos nepar- 
griūna. Personalo specialistai gali papasakoti ne vieną tokią situaciją, gerokai išmušusią iš 
vėžių kandidatą. Jeigu jau negalite pakeisti to, kas nutiko, pasistenkite pademonstruoti savo 
gebėjimą tinkamai elgtis stresinėse ir šiaip nemaloniose situacijose. Kad ir kas nutiktų, ne- 
derėtų paskubomis atsisveikinti ir pabėgti. Pasistenkite išlaikyti ramybę bei orumą, jei rei- 
kia - pasiūlykite savo pagalbą. Jei sugebėsite tinkamai elgtis panašiose situacijoje, pelnysite 



potencialaus darbdavio palankumą, nes jis žinos, kad darbe iškilus panašiai situacijai, jūs ne- 
paliksite jo vieno spręsti problemų. 

Praktinės užduotys 

Susitikimo metu jūsų gali laukti ne tik pokalbis ir atsakymai į klausimus, bet ir praktinės 
užduotys. Darbdavys turi įsitikinti, kad pateikta informacija apie jūsų profesinius gebėjimus 
ir pasiekimus yra teisinga, todėl gali parengti didesnių ar mažesnių praktinių užduočių. Už- 
duotys bus parinktos pagal darbo pobūdį. 

Jei esate pardavimo specialistas, jūsų gali paprašyti imituoti įmonės, produkto ar paslau- 
gos pristatymą ar pardavimą„klientui" - vienam iš pokalbio dalyvių. Paprastai galite tikėtis, 
kad„klientas" nebus lengvai sukalbamas ir jums teks gerokai paprakaituoti, aiškinantis jo po- 
reikius bei lūkesčius, siūlant produktą, atremiant abejones ir pan. 

Jei jūsų darbe reikia mokėti gerai dirbti Excel programa, galite būti paprašytas pade- 
monstruoti gebėjimą naudotis tam tikromis Excel funkcijomis ir pan. 

Darbdavys gali paprašyti jūsų pakalbėti viena ar kita užsienio kalba, parengti kokį nors 
atsakymą raštu, išversti iš klientų ar partnerių gautą raštą ar kitą informaciją. 

Jeigu būsimas darbas yra labiau kompleksinis, t. y. reikalaujantis daugiau skirtingų pro- 
fesinių gebėjimų ir įgūdžių, jums gali būti pateiktos kelios skirtingos užduotys, į jų atlikimą 
įtraukiant ir kitus kandidatus ar įmonės darbuotojus. Dažniausiai apie numatomas praktines 
užduotis kandidatai yra įspėjami iš anksto, tačiau iki pat užduoties atlikimo nežino, kokios 
konkrečios užduotys jų laukia. Darbdavys ar personalo specialistas vertina užduoties atliki- 
mo laiką, rezultatą bei jūsų elgesį. 

Testas 

Pretendento į norimą darbo vietą gali laukti dar vienas išbandymas - testas (psicholo- 
ginis, profesinio tinkamumo, asmenybės, personalo atrankos arba įgūdžių bei gebėjimų ir 
pan.). Tokių testų tikslas - išsiaiškinti, ar nėra rizikinga jus įdarbinti, ar turite reikiamų gebėji- 
mų ir įgūdžių, ar tikrai pasižymite darbui atlikti reikiamomis asmeninėmis savybėmis. 

Jums reikėtų pasistengti, kad tokie testai nesumažintų jūsų galimybių 
gauti darbą. Kaip tai padaryti? 

Atsakydami į testo klausimus, įsivaizduokite kad esate specialistas, puikiai išmanantis 
darbą, kurį gauti pretenduojate, ir atsakymus pateikite iš to specialisto pozicijos. Svarbu ži- 
noti, kad profesiniame gyvenime mūsų elgsena skiriasi nuo elgesio asmeniniame gyvenime, 
o sudarant testus į tai neatsižvelgiama. Tad norėdami sėkmingai išlaikyti testą, pamirškite 
savo elgseną asmeniniame gyvenime - atskirkite savo„profesionalųjį aš" nuo„asmeninio aš". 



Įvertinimo centras 

Tai - įvairių kandidato įvertinimo metodų visuma - interviu ir praktinių užduočių kom- 
plektas, sudaromas atsižvelgiant į pareigybę, kuriai renkamas darbuotojas bei jam keliamus 
reikalavimus. Tokio kandidato vertinimo tikslas - kuo tikslesnis ir išsamesnis kandidato ge- 
bėjimų, įgūdžių bei potencialo įvertinimas. Šį metodą dėl jo brangumo taiko nedidelė dalis, 
be to, jis reikalauja nemažų darbo ir laiko sąnaudų, nes: 

Vertinime dalyvauja grupė asmenų, kuriuos reikia įvertinti ir specialiai paruošti 
vertintojai, 

Viena kompetencija vertinama pateikiant keletą užduočių; 

Užduotys nuolat atnaujinamos ir adaptuojamos, nes jų tikslas - išprovokuoti kandidatą 
pademonstruoti turimas kompetencijas; 

Įvertinus kandidatą rengiamos išsamios individualios vertinimo ataskaitos. 

Dažniausiai tokį kandidatų vertinimo metodą naudoja atrankos kompanijos, kurios 
pateikia darbdaviui keleto kandidatų vertinimo ataskaitas ir tai padeda priimti lemiamą 
sprendimą. 

Atrankos pabaiga 

Po pirmojo darbo pokalbio pasirenkami kandidatai, kurie patenka į kitą atrankos etapą. 
Vieni atrankos dalyviai sulaukia kvietimo atvykti į dar vieną pokalbį, kiti - lakoniškos žinutės, 
informuojančios, kad šį kartą kandidatas nebuvo pasirinktas. Jeigu jūsų nepakvietė dalyvau- 
ti kitame etape arba nepasiūlė darbo, personalo atrankos specialistas neprivalo komentuoti 
savo pasirinkimo, tačiau gali paprašyti jūsų sutikimo kreiptis į jus dar kartą, kai įmonei reikės 
panašaus profilio darbuotojo. Nepatingėkite atsakyti personalo specialistui. Būtinai padėko- 
kite už dėmesį ir skirtą laiką, nes gana dažnai kandidatai sulaukia įmonės kvietimo atvykti į 
pokalbį dėl naujos laisvos darbo vietos. 

Jeigu per sutartą laiką nesulaukėte informacijos iš įmonės atstovų, paskambinkite arba 
parašykite jiems el. paštu ir pasiteiraukite, koks sprendimas buvo priimtas. 



Pabaigai 

Puiku, jei jūsų pastangos surasti norimą darbą buvo sėkmingos. Tačiau gerą darbą ras- 
ti nėra paprasta, tad kai kuriems kandidatams, gavusiems neigiamą atsakymą, tenka viską 
pradėti nuo pradžių. Nemalonu sulaukti neigiamo sprendimo, ypač, jei panašius atsakymus 
girdite pusmetį ar dar ilgiau. Išmokite kiekvieną atrankos pokalbį vertinti kaip pamoką ir 
kiekvieną kartą pasistenkite išmokti ko nors naujo. Išgirdę netikėtą klausimą, pasistenkite jį 
įsiminti, kad vėliau galėtumėte apsvarstyti ir rasti tinkamą atsakymą. Jei atsidūrėte nemalo- 
nioje situacijoje, pabandykite rasti sprendimą, kaip išvengti panašios situacijos, arba kaip ge- 
riau elgtis, jei panaši situacija pasikartojo. 

Kuo ilgiau ieškote darbo, tuo labiau artėja akimirka, kai sulauksite teigiamo atsakymo ir 
gausite norimą darbą. 

Tačiau taip įvyks tik tuomet, jei darbo ieškosite aktyviai. Jau kalbėjome, kad pradėję 
žengti darbo paieškos keliu, turite būti nusiteikę pozityviai bei aktyviai. Neieškantys darbo 
vargu ar jį gaus. 

Nepamirškite, kad sėkmė lydi aktyviai veikiančius - tuos, kurie patys eina pasitikti savo 
sėkmės. 



Sėkmės! 

o Švietimo mainų paramos fondas, 201 2 

Visos teisės saugomos. 
Naudojant būtina nurodyti šaltinį. 
Šis leidinys atspindi tik autoriaus požiūrį, todėl Komisija negali būti 
laikoma atsakinga už bet kokį jame pateikiamos informacijos naudojimą. 



Mums svarbi Jūsų nuomonė! 

Komentarus ir pastabas apie leidinį 
prašome siųsti elektroniniu paštu info@smpf.lt 



